title: Kaupunkitaloustiede

text: Erityisesti Krugman, Fujita ja Mori julkaisivat pitkin 1990-lukua tutkimuksia, jotka täydensivät uutta talousmaantiedettä kaupungistumisen käynnistymisen ja useiden kaupunkien muodostumisen selityksillä. Selitykset liittyvät kuljetuskustannuksiin, maaseutuväestön tasaiseen jakautumaan ja alueelliseen erikoistumiseen. Teoria muistuttaa Christallerin keskuspaikkateoriaa, mutta mikrotaloustieteellisistä lähtökohdista.


title: Kaupunkitaloustiede

text: Maailmassa on vaikuttanut teollistumisen jälkeen voimakas kaupungistuminen. Samaan aikaan kehittyneessä maailmassa on pääsääntöisesti tapahtunut alueiden välisten tuloerojen pienenemistä. Kehittyvät maat erityisesti Afrikassa ovat samaan aikaan jääneet jälkeen. Tuloerot ovat siis toisaalta pienentyneet eli "konvergoituneet" kahdessa ryhmässä (kehittyneet ja kehittyvät maat), mutta kasvaneet eli "divergoituneet" niiden välillä.


title: Kaupunkitaloustiede

text: Tuloerojen konvergenssia voidaan mitata jakamalla alueiden välinen keskihajonta tulojen keskiarvolla. Näin mitattua konvergenssia kutsutaan "sigma-konvergenssiksi". Toinen tapa on mitata jonkin lähtöajankohdan tulotason ja sen jälkeisen kasvun yhteyttä. Jos alhaisen tulon alueella on voimakkaampi kasvu kuin korkean tulon alueella, puhutaan "beta-konvergenssista". Nämä kaksi konvergenssilajia eivät välttämättä esiinny yhtäaikaisesti.


title: Kaupunkitaloustiede

text: On myös syytä tehdä ero "tuotannontekijätulojen" (tulot pääomasta ja työstä) ja "käytettävissä olevien tulojen" (tulot verojen ja tulonsiirtojen jälkeen) välillä. Ensimmäisellä mitattuna esimerkiksi tuloerot Suomessa kasvoivat 1980–1990, mutta jälkimmäisellä mitattuna pienenivät.


title: Kaupunkitaloustiede

text: Edelleen alueellisia tuloeroja mitattaessa on tärkeä huomioida, mitataanko tuloja "kotitaloutta" kohti vai "kulutusyksikköä" kohti, joka tarkoittaa painotettua henkeä kohti mitattua kulutusta. Esimerkiksi Helsingin seudulla merkittävä osa alueellisista tuloeroista mitattuna kotitalouksien kesken häviää, kun tuloeroja mitataan kulutusyksikköä kohti.


title: Kaupunkitaloustiede

text: Tuotannontekijöistä "maa" ja "luonnonvarat" ovat sellaisia, joita ei voida tuottaa lisää. Lisäksi niille on ominaista paikkasidonnaisuus. Maa tuottaa taloudellisessa käytössä "palveluvirran", jota voidaan myydä. Myyjä saa sitä vastaan "tulovirran". Jos "maanomistaja" vuokraa maan, antaa hän "vuokraajalle" oikeuden palveluvirtaan ja perii korvaukseksi "maanvuokraa".


title: Kaupunkitaloustiede

text: Maanomistaja voi vuokraamisen vaihtoehtona luopua maastaan uuden omistajan hyväksi kertamaksua vastaan. Maan myynnissä maasta maksetaan normaalisti "markkina-arvo", joka määräytyy sen mukaan mitä maasta saisi markkinavuokraa. Maanvuokran määräytymisestä puolestaan esitti klassisen teoriansa David Ricardo 1800-luvun alussa.


title: Kaupunkitaloustiede

text: Oletetaan, että maan taloudellinen hyödyntäminen "n" vuoden kuluessa tuottaa "B":n suuruisen vuositulon, mutta siihen liittyy "C":n suuruinen vuosikustannus. Tällöin kyseisen maan markkinavuokra on "R" = "B" - "C" ja markkina-arvo voidaan laskea "nykyarvon" (engl. "present value", "PV") lausekkeella "r":n ollessa vaihtoehtoisten sijoituskohteiden tuotto (esim. korkotaso):


title: Kaupunkitaloustiede

text: Jos voidaan olettaa nettotulovirran jatkuvan samansuuruisena loputtomasti, nykyarvon yhtälöksi saadaan yksinkertaisesti


title: Kaupunkitaloustiede

text: Kaupungissa maan arvoon vaikuttaa ratkaisevasti saavutettavuus ja etenkin etäisyys, matka-ajassa mitattuna, keskustasta. Jos muut tekijät eivät vaikuttaisi maan arvoon, markkinavuokraksi tulisi maasta saatava nettotulo vähennettynä sijainnin saavuttamisen kustannuksilla (ml. rahalliset ja aikakustannukset). Jos yritykset voivat sopeuttaa tuotantoaan siten että korvaavat maata sen kallistuessa muilla tuotannontekijöillä, muodostuu maanvuokran jakaumasta keskustaetäisyyden suhteen konveksi (ylöspäin kaartuva) lineaarisen sijaan. Tällöin nimittäin lähellä keskustaa sijaitsevat yritykset tarvitsevat vähemmän maata, koska ne voivat korvata osan kallista keskustatonttia muilla tuotannontekijöillä, ja tarvitessaan maata vähemmän ovat kykeneviä maksamaan siitä korkeamman neliöhinnan kuin mitä muuten olisivat.


title: Nykøbing Falster

text: Nykøbing Falster on Tanskassa Sjællandin alueella sijaitsevan Guldborgsundin kunnan keskustaajama. Vuoden 2012 alussa taajamassa oli 16 394 asukasta.


title: Nykøbing Falster

text: Nykøbing Falster sijaitsee Falster-nimisellä saarella.


title: FS Verdun (1929)

text: Verdun oli Ranskan laivaston 1928 vesille laskettu Guépard-luokan hävittäjä. Alus palveli toisessa maailmansodassa, kunnes aluksen miehistö upotti aluksensa Toulonin satamassa 27. marraskuuta 1942.


title: FS Verdun (1929)

text: Alus tilattiin St. Nazairesta Ateliers et Chantiers de la Loirelta. Sen köli laskettiin 10. elokuuta 1927 ja alus laskettiin vesille 4. heinäkuuta 1928. Alus otettiin palvelukseen 1. huhtikuuta 1930.


title: FS Verdun (1929)

text: "Verdun" liitettiin Välimeren laivaston 3. viirikköön, jonka mukana se osallistui Genovan pommitukseen kesäkuussa 1940. Ranskan ja akselivaltojen välisen aselevon astuttua voimaan alus pysyi Toulonissa tai Pohjois-Afrikan tukikohdissa.


title: FS Verdun (1929)

text: Saksalaisten tunkeuduttua Vichyn Ranskan hallitsemalle alueelle alus upottautui 27. marraskuuta 1942 muiden ranskalaisalusten kanssa Toulonin satamaan.


title: Johann Heinrich von Thünen

text: Johann Heinrich von Thünen (24. kesäkuuta 1783 Canarienhausen lähellä Wangerlandia – 22. syyskuuta 1850 Tellow) oli merkittävä 1800-luvun taloustieteilijä. Hän kehitti pohjan nykyaikaiselle vuokran teorialle, ja hänellä oli merkittävä vaikutus nykyisen kaupunkitaloustieteen edeltäjänä.


title: Johann Heinrich von Thünen

text: Von Thünen oli itse merkittävä maanomistaja ja hänen päätyönsä koskee juuri maanomistusta. Von Thünen esitti mallinsa teoksessaan "Der isolierte Staat in Beziehung auf Landwirthschaft und Nationalökonomie, oder Untersuchungen über den Einfluss, den die Getreidepreise, der Reichthum des Bodens und die Abgaben auf den Ackerbau ausüben" (1826). Malliaan varten von Thünen tekee useita yksinkertaistavia oletuksia:Mallissa viljelijät valitsevat maatilansa sijainnin maan hinnan ja kuljetuskustannusten perusteella. Malli tuottaa neljä samankeskistä rengasta maatalouden harjoittamiseen. Maitotalous ja työintensiivinen viljely sijaitsevat lähimpänä kaupunkia koska vihannekset, hedelmät, maito ja muut maitotuotteet täytyy saada nopeasti markkinoille jotteivät ne pilaannu.


title: Johann Heinrich von Thünen

text: Puutavara ja polttopuu tuotetaan seuraavassa renkaassa. Puu oli hyvin tärkeä polttoaine lämmityksen ja ruoanlaiton palveluksessa, ja sen kuljetusmatkaa rajoittaa puukuormien raskaus.


title: Johann Heinrich von Thünen

text: Kolmas vyöhyke koostuu pelloista joilla kasvaa viljaa ja muita kasveja. Viljat kestävät pidempään kuin maitotuotteet ja niitä on kevyempi kuljettaa kuin puuta, siksi ne voidaan sijoittaa kauemmaksi kaupungista.


title: Johann Heinrich von Thünen

text: Paimennettu karjatalous sijaitsee etäisimmässä kehässä. Eläimet voidaan kasvattaa kaukana kaupungista, koska ne liikkuvat omin voimin. Eläimet voidaan paimentaa keskustaan myyntiin tai teurastettavaksi.


title: Johann Heinrich von Thünen

text: Neljännen renkaan ulkopuolella on erämaa, joka on liian kaukana jotta kaupunkiin voitaisiin tuottaa mitään maataloustuotteita.


title: Johann Heinrich von Thünen

text: Von Thünenin työ toi taloustieteeseen ns. "Von Thünen -vuokran" eli "maankoron" tai "markkinavuokran". Maankorko on seurausta tuotantokykyisen maan jakautumisesta maantieteellisesti. Sillä tarkoitetaan sitä osaa tuotannosta, joka voidaan synnyttää kussakin sijainnissa marginaalisesti kannattavan tuotannon lisäksi.


title: Simsala Grimm

text: Simsala Grimm on saksalainen lastensarja, jota tehtiin kolme tuotantokautta vuosien 1999–2001 aikana. Sarjan tarinat perustuvat tunnettujen satukirjailijoiden, kuten Grimmin veljeksien ja kolmannella kaudella mm. H.C. Andersenin teoksiin. Siitä esitettiin kaksi ensimmäistä tuotantokautta Suomessa MTV3-kanavalla vuonna 2001.


title: Simsala Grimm

text: Sarjassa esiintyvät Jojo ja Kroko, jotka jokaisen jakson alussa heräävät eloon taikakirjan, Simsala Grimmin, avulla. He seikkailevat mm. Lumikin, Tuhkimon, Ruususen, Tähkäpään sekä Hannun ja Kertun kanssa.


title: Pāvilosta

text: Pāvilosta on pieni ja nuori rannikkokaupunki läntisessä Latviassa, Itämeren rannalla. Kaupungin väkiluvuksi arvioitiin vuonna 2016 yhteensä 1 035.


title: Edelweiss

text: Edelweiss tai Edelweiß voi tarkoittaa seuraavia:


Vera Telenius laulaa Toni Edelmannin lauluja on laulaja Vera Teleniuksen vuonna 1987 levyttämä albumi. Albumille on koottu yhdeksän Toni Edelmannin sävellystä, jotka Telenius tulkitsi. Levy-yhtiönä toimi EMI Finland. Albumista on julkaistu vuonna 2010 cd-uusintapainos. Sen julkaisusta vastasi Rocket Records.


title: Lumivalko ja Ruusunpuna

text: Lumivalko ja Ruusunpuna on yksi Grimmin saduista.


title: Lumivalko ja Ruusunpuna

text:
Lumivalko ja Ruusunpuna ovat köyhän lesken tyttäriä. Eräänä yönä, kun sataa lunta ja äiti lukee satua kirjastaan, tulee talolle karhu, joka oli niin kiltti, että tytöt uskaltavat koskettaa.
Karhu tulee joka ilta takaisin. Kun kevät saapuu, karhu ei voi palata iltaisin, sillä kääpiöt ovat tekemässä pahoja.


title: Lumivalko ja Ruusunpuna

text:
Eräänä päivänä Lumivalko ja Ruusunpuna tapaavat kääpiön, jolla on parta kiinni puunrungossa.
He leikkaavat parran poikki, mutta kääpiö ei ole silti kiitollinen. Ongella kääpiön parta sotkeutuu ongen siimaan, kun kala koittaa vetää kääpiön veteen. Taas he leikkaavat parran poikki niin, että onki lentää veteen, mutta silti kääpiö suuttuu. Lopussa kääpiö huomaa tytöt. Samaan aikaan karhu ilmestyy paikalle ja iskee käpälällään kääpiön kuoliaaksi niin, ettei kääpiö liikahda. Sitten karhu muuttuu prinssiksi. Kääpiö oli varastanut aarteen ja muuttanut prinssin karhuksi.


title: ProcessWire

text: ProcessWire on avoimeen lähdekoodiin perustuva PHP-kielellä toteutettu sisällönhallintajärjestelmä / Content Management Framework joka on suunniteltu toimimaan Apache-palvelinohjelman päällä ja hyödyntää sisällön säilömiseen MySQL-tietokantaa. ProcessWiren kehityksessä päällimmäisenä ohjenuorana on ollut mahdollisimman joustavan ja helppokäyttöisen alustan tarjoaminen verkkosivustojen kehittäjille ja suunnittelijoille.


title: ProcessWire

text: Virallisesti ProcessWire tukee alustana Apache + PHP + MySQL-yhdistelmää, mutta epävirallisten, kolmannen osapuolen muutosten ja ohjeiden avulla sen on todettu toimivan myös nginx- ja IIS -palvelinohjelmistojen päällä sekä tukevan oletuksena MariaDB-tietokantaa.


title: ProcessWire

text: ProcessWire nykymuodossaan (versio 2.0 ja tätä uudemmat) perustuu löyhästi aiempaan, samaa nimeä kantaneeseen ProcessWire 1.0 -järjestelmään (2007) sekä vielä vanhempaan Dictator CMS -järjestelmään (2003.)


title: ProcessWire

text: Kaikkien kolmen järjestelmän väliltä löytyy samankaltaisia piirteitä niin toimintalogiikasta, arkkitehtuurista kuin käyttökokemuksenkin osalta, minkä lisäksi kaikkien kolmen pääkehittäjänä on toiminut yksi ja sama henkilö, Ryan Cramer. ProcessWiren 2:n edeltäjiä ei kuitenkaan koskaan virallisesti julkaistu avoimena lähdekoodina.


title: ProcessWire

text: Vuonna 2012 sisällönhallintajärjestelmiä käsittelevä verkkolehti CMS Critic valitsi ProcessWiren "kriitikon valintana" vuoden parhaaksi ilmaiseksi sisällönhallintajärjestelmäksi Critic's Choice CMS Awards -kilpailussaan.


title: ProcessWire

text: Lähes kaikki tuotetut sisällöt (mukaan lukien käyttäjät ja oikeudet) mielletään ProcessWiren terminologiassa sivuiksi ja siten ne myös hyödyntävät jotakin järjestelmän sisäisistä sivupohjista ("Template".)


title: ProcessWire

text: Omat sivupohjansa voidaan luoda esimerkiksi etu- ja alasivuille, uutisille, tapahtumille ja blogikirjoituksille, mikäli sivustolla tarvitaan tällaisia sisältötyyppejä ja niille halutaan asettaa omat tietokenttänsä. Ylläpitäjä voi koska tahansa luoda uusia sivupohjia, nimetä vanhoja uudelleen tai poistaa kokonaan tarpeettomaksi jääneitä. Lisäksi kuhunkin sivupohjaan liittyvien tietokenttien hallinnointi onnistuu ProcessWiren tarjoaman graafisen käyttöliittymän avulla.


title: ProcessWire

text: Kaikki sisällöt (sivut) sijaitsevat sivuston puumaisessa sisältörakenteessa ja kaikilla näillä on oletuksena oma, hakukoneystävällinen, sivun nimeen perustuva polkunsa. Tältä osin ProcessWire eroaa esimerkiksi Drupalista, jossa sisältö ("nodet") oletuksena sijaitsevat numeerisen tunnisteen perusteella määräytyvän polun alla. Muutama esimerkki:Kuhunkin sivuun liittyy aina jokin sivupohja ja kuhunkin sivupohjaan puolestaan liittyy aina sivuston hallintatyökalujen avulla käsiteltävää metatietoa. Näihin metatietoihin lukeutuu esimerkiksi tieto sivupohjaan liitetyistä kentistä sekä sivupohjakohtaisista oikeusmäärityksistä, jotka kertovat millä rooleilla on esimerkiksi luku- ja kirjoitusoikeudet kyseisen sivupohjan omaaviin sivuihin.


title: ProcessWire

text: Vaikka kaikki sisällöt sijaitsevatkin sivuston puumaisessa rakenteessa ja niillä on aina oma yksilöllinen osoitteensa, eivät kaikki näistä välttämättä ole (etenkään julkisesti) tarkasteltavissa kyseisessä osoitteessa.


title: ProcessWire

text: Mikäli tiettyä sivupohjaa hyödyntävien sivujen halutaan myös olevan selaimen avulla tarkasteltavissa, voidaan niihin liittää mallinetiedosto ("Template file"), joka määrittää, miten kyseisen sivupohjan omaavat sivut loppukäyttäjälle näytetään.


title: ProcessWire

text: Mikäli sivupohjaan ei liity tiedostoa (oletuksena näin on esimerkiksi käyttäjien ja oikeuksien osalta), sen omaavat sivut eivät ole suoraan selaimen kautta tarkasteltavissa. Tällöin niihin liittyvään osoitteeseen siirtyminen palauttaa joko 404-virhesivun, ohjaa kirjautumisnäkymään tai ohjaa käyttäjän ylläpitäjän määrittämään osoitteeseen (tämä on täysin ylläpitäjän hallittavissa.)


title: ProcessWire

text: Sivujen esitystavan osalta ProcessWire eroaakin olennaisesti esimerkiksi WordPress-järjestelmästä: lähtökohtaisesti se ei tuota minkäänlaista merkkausta, vaan sivuston toteuttajan tehtävänä on määritellä, miten sillä tuotetut sisällöt esitetään. Tämä mahdollistaa tarvittaessa sisältösivujen esittämisen tavanomaisten web-sivujen sijaan esimerkiksi RSS-syötteinä tai XML-dokumentteina.


title: ProcessWire

text: Tyypillisten web-sivuston osioiden tai elementtien, kuten valikoiden ja lomakkeiden, luontiin voidaan kuitenkin hyödyntää erikseen asennettavia Markup- eli merkkausmoduuleita.


title: Gattaca

text: Gattaca on Andrew Niccolin ohjaama yhdysvaltalainen tieteiselokuva vuodelta 1997. Elokuvan pääosissa ovat Ethan Hawke, Uma Thurman, Jude Law, Gore Vidal ja Loren Dean.


title: Paini kesäolympialaisissa 1920 – kreikkalais-roomalaisen painin 82,5 kg

text: Kreikkalais-roomalaisen painin yli 82,5 kg sarjaan Antwerpenin olympiakisoissa osallistui 19 painijaa kahdestatoista maasta. Kukin maa sai asettaa enintään kaksi painijaa samaan sarjaan. Kreikkalais-roomalainen painittiin ns. Bergvallin karsintajärjestelmää käyttäen, jossa ensiksi käytiin yksinkertainen cup-kilpailu kultamitalista. Voittajalle hävinneet koottiin sitten otteluihin hopeamitalista, ja lopuksi hopeapainijalle hävinneet pääsivät tavoittelemaan pronssimitalia.


text: Itse otteluissa painittiin ensiksi 10 minuutin jakso, jonka aikana hyväksyttiin vain selkävoitto. Tarvittaessa jatkettiin pistepainilla 15 minuutin jaksoissa.


text: Loppuottelussa kohtasivat 125-kiloinen ruotsalainen Ahlgren ja 93 kg painava porvoolainen leipuri Adolf Lindfors. Suomalainen voitti olympiakultaa reilun 47 minuutin painiskelun jälkeen. Ruotsalainen ei jaksanut enää lähteä ottelemaan hopeamitalista, jonka vei Tanskan Poul Hansen. Pronssille paini Suomen toinen edustaja, Martti Nieminen.


text: Ottelut hopeamitalista


text: Ottelut pronssimitalista


title: FS Aigle (1931)

text: Aigle oli Ranskan laivaston 1931 vesille laskettu Aigle-luokan hävittäjä. Alus palveli toisessa maailmansodassa, kunnes aluksen miehistö upotti aluksensa Toulonin satamassa 27. marraskuuta 1942.


title: FS Aigle (1931)

text: Alus tilattiin Dunkerquesta Ateliers et Chantiers de Francelta. Sen köli laskettiin 8. lokakuuta 1928 ja alus laskettiin vesille 19. helmikuuta 1931. Alus otettiin palvelukseen 10. lokakuuta 1932.


title: FS Aigle (1931)

text: "Aigle" liitettiin Välimeren laivaston 1. viirikköön, jonka mukana se osallistui Genovan pommitukseen kesäkuussa 1940. Ranskan ja akselivaltojen välisen aselevon astuttua voimaan alus pysyi Toulonissa tai Pohjois-Afrikan tukikohdissa.


title: FS Aigle (1931)

text: Saksalaisten tunkeuduttua Vichyn Ranskan hallitsemalle alueelle alus upottautui 27. marraskuuta 1942 muiden ranskalaisalusten kanssa Toulonin satamaan. Italialaiset nostivat aluksen hylyn, mutta sitä ei koskaan kunnostettu. Hylky upposi uudelleen liittoutuneiden ilmapommituksessa 24. marraskuuta 1943


title: Rintamaveteraaniliitto

text: Rintamaveteraaniliitto (1964–1999 Rintamamiesveteraanien Liitto) on vuonna 1964 perustettu vuosien 1939–1945 sotiin osallistuneiden rintamaveteraanien ja heidän perheenjäsentensä etujärjestö. Sillä on 14 piiriyhdistystä, jotka kattavat koko maan ja 139 paikallisosastoa. Varsinaisia jäseniä on noin 4000 ja kannattajajäseniä 5000. Liiton puheenjohtaja on ministeri Matti Louekoski. Liitto on poliittisesti sitoutumaton, eikä osallistu sotilaalliseen toimintaan.


title: Rintamaveteraaniliitto

text: Liiton tarkoituksena on veteraanien edunvalvonta, veteraanien kuntoutuksen, eläketurvan sekä erilaisten palveluiden, joilla tuetaan veteraanien itsenäistä selviytymistä omassa kodissa, edistäminen.


title: Rintamaveteraaniliitto

text: Rintamamiesveteraanien Liitto ja Suomen sotaveteraaniliitto olivat pitkään riidoissa keskenään. Rintamamiesveteraanien Liiton näkemyksen mukaan sotaveteraaniliittoon sai liittyä sellainenkin henkilö, joka ei ollut ollut sodassa mukana, kun taas heidän liittoonsa kelpasivat vain rintamamiehet.


title: Gerd Hagman

text: Gerd Hagman (ent. etunimi "Gerda", 4. heinäkuuta 1919 Tukholma, Ruotsi – 30. marraskuuta 2011) oli ruotsalainen näyttelijä. Hän työskenteli sekä teatterissa että elokuvassa. Hagman opiskeli Dramatenin koulussa 1938–1941.


title: Gerd Hagman

text: Hagman oli kaksi kertaa naimisissa.


title: Onnenmäki-säätiö

text: Onnenmäki-säätiö tukee Itä-Suomen yliopiston, Pohjois-Karjalan ammattikorkeakoulun, Joensuun ammatti-instituutin ja Helsingin yliopiston Karjalaisen osakunnan opiskelijoita sekä karjalaista syntyperää olevia Helsingin kauppakorkeakoulun opiskelijoita jakamalla heille apurahoja. Lisäksi vuonna 1991 perustettu säätiö avustaa karjalaisuutta vaalivaa kulttuuritoimintaa.


title: Nuoruustango (albumi)

text: Nuoruustango on Olavi Uusivirran esikoisalbumi, joka julkaistiin 2003. Kappale "Raivo härkä" esiintyi mm. "Pahat pojat" -elokuvassa. Julkaisija oli New Spirit, joka on Universalin tytäryhtiö.


title: John Muir

text: John Muir (21. huhtikuuta 1838 – 24. joulukuuta 1914) oli skottisyntyinen yhdysvaltalainen luonnontutkija, kirjailija ja yksi varhaisimmista luonnonsuojelun uranuurtajista Amerikassa. Hänen kirjeensä, esseensä ja kirjansa ovat saavuttaneet laajan lukijakunnan. Erityisen tunnettuja ovat John Muirin kuvaukset vaelluksistaan Sierra Nevadan vuoristossa. Muirin aktiivisuuden ansiosta Yosemite Valley, Sequoia National Park ja muita luonnonkohteita säästettiin jälkipolville. Hänen perustamansa Sierra Club on kehittynyt yhdeksi Yhdysvaltain tärkeimmistä luonnonsuojelujärjestöistä. Hänen kunniakseen on nimetty 340 kilometriä pitkä vaellusreitti John Muir Trail. Huhtikuussa 2014 Skotlannissa avautuu uusi hänelle omistettu vaellusreitti "John Muir Way," joka kulkee Helensburghista Muirin synnyinpaikkaan Dunbariin.


title: John Muir

text: Hänen mukaansa ovat saaneet nimen myös Muir Woods National Monument, Muir Beach, John Muir College, Mount Muir, Camp Muir ja Muir Glacier.


title: John Muir

text: Teoksessaan "Pitkä kävely Meksikonlahdelle" Muir kertoo jalkamatkastaan vuonna 1867 Ohion Jeffersonvillestä Meksikonlahden rannikolle. Muir on saanut vaikutteita Henry David Thoreaulta tämän transsendentalismista, jonka mukaan luonto ja sen ihmeet ovat osoitus siitä, että Jumala on olemassa. Muir asettuu voimakkaasti metsästystä vastaan ja antaa siten aineksia nykyajan eläinoikeuskeskusteluun. Aikakaudelle ominainen rasismi leimaa Muirin ajattelua hyvin voimakkaasti.


title: Žibek Žolyn metroasema

text: Žibek Žoly (: Silkkitie, ) on yksi Almatyn metron asemista. Se avattiin 1. joulukuuta 2011.


title: Raiymbek batyrin metroasema

text: Raiymbek batyr () on yksi Almatyn metron asemista. Se avattiin 1. joulukuuta 2011.


title: Almalyn metroasema

text: Almaly () on yksi Almatyn metron asemista. Se avattiin 1. joulukuuta 2011.


title: Abain metroasema

text: Abai () on yksi Almatyn metron asemista Almatyn kaupungissa Kazakstanissa. Se avattiin 1. joulukuuta 2011.


title: Abain metroasema

text: Asema on nimetty runoilija Abai Qunanbaiulyn mukaan.


title: Baikonurin metroasema

text: Baikonur () on yksi Almatyn metron asemista. Se avattiin 1. joulukuuta 2011.


title: Teatr imeni Auezovan metroasema

text: Teatr imeni Auezova (, ) on yksi Almatyn metron asemista. Se avattiin 1. joulukuuta 2011.


title: Alataun metroasema

text: Alatau () on yksi Almatyn metron asemista. Se avattiin 1. joulukuuta 2011.


title: Gracias

text: Deogracias Masomi (s. 6. toukokuuta 1987 Kinshasa, Kongon demokraattinen tasavalta), tunnetaan paremmin taiteilijanimellään Gracias, on helsinkiläinen rap-artisti ja näyttelijä. Hänen etunimensä on latinaa ja tarkoittaa ”jumalankiitosta”.


title: Gracias

text: Gracias pakeni perheineen Kongon sisällissotaa Suomeen vuonna 1992 ollessaan 4-vuotias. Hän on asunut Helsingin Malmilla ja asuu nykyään Pukinmäessä. Hän kirjoitti ylioppilaaksi Helsingin ranskalais-suomalaisesta lukiosta ollessaan 21-vuotias. Hän kirjoitti kaiken kaikkiaan kuusi eri ainetta.


title: Gracias

text: Gracias kirjoitti ensimmäiset runonsa olleessaan 12-vuotias ja esiintyi ensimmäisen kerran yläasteellaan 14-vuotiaana. Ensimmäisen kunnon keikan hän esitti 19-vuotiaana Café Punavuoressa, Helsingissä.


title: Gracias

text: Gracias julkaisi ensimmäisen julkaisunsa "Listenin Comprehension Mixtapen" vuonna 2007 käyttäen nimeä "Luminate". Hän tuli suuremman yleisön tietoisuuteen "Gracias" -nimellä loppuvuodesta 2010, kun hänen ”HKI” -musiikkivideonsa julkaistiin. Toukokuussa 2011 julkaistiin musiikkivideo kappaleesta ”Feel Me” ja kesällä 2011 kappaleesta ”Mon€y”. Jälkimmäisellä kappaleella vierailee The Megaphone State -duon toinen osapuoli Ekow. Graciaksen ensimmäinen uudella nimellä julkaistu julkaisu "Gracias EP" julkaistiin 23. heinäkuuta 2011. Livin Proofin tuottama kappale ”Feel Me” ei kuitenkaan päätynyt kyseiselle EP:lle. Tammikuun lopulla 2012 julkaistiin musiikkivideo kappaleesta ”40k Volts”. Kappaleella vierailee ruotsalainen rap-artisti Eboi. Kappaletta seurasi Graciaksen ja tuottaja JTT:n huhtikuussa 2012 julkaistu yhteisalbumi "Globe". Albumi nousi Suomen virallisen albumilistan 28. sijalle, ja sen kappaleista ”Night Shift” ja ”Bars” on myös julkaistu musiikkivideot. Gracias esiintyy myös JVG:n ”Karjala takaisin” -kappaleen musiikkivideolla. Elokuussa 2012 "Globe" -albumin kappaleesta ”Night Shift” julkaistiin DJ Kridlokkin tekemä remixversio. Remixversiosta on kuvattu myös musiikkivideo. Marraskuussa 2012 julkaistiin musiikkivideo kappaleesta ”Let Myself Go” ja maaliskuussa 2014 kappaleesta ”Levels (Stream Fast, Die Young)”. Graciaksen "Elengi" -albumi julkaistiin 30 toukokuuta 2014.


title: Gracias

text: Gracias näyttelee Makea helmikuussa 2012 ensi-iltansa saaneessa "Vuosaari" -elokuvassa. Hän esiintyy myös vuoden 2013 "Leijonasydän"-elokuvassa.


title: Gracias

text: Gracias solmi levytyssopimuksen PME Recordsin kanssa joulukuussa 2014.


title: Ralf Andtbacka

text: Ralf Andtbacka (s. 1963 Kruunupyy) on suomalainen ruotsiksi kirjoittava runoilija, kriitikko ja opettaja.


title: Ralf Andtbacka

text: Andtbackan teoksia ei ole suomennettu. Teos "Magnetmemoarerna" oli vuoden 2011 Runeberg-palkintoehdokas. Runokokoelma "Café Sjöjungfrun" oli vuoden 1999 Runeberg-palkintoehdokas. Hän oli vuosina 2000–2005 Pohjanmaan kirjallisuuden läänintaiteilija.


title: Ralf Andtbacka

text: Andtbacka on asunut Vaasassa vuodesta 1990.


title: Hagman

text: Hagman on muun muassa seuraavien henkilöiden sukunimi:


title: HMS Clas Fleming (1912)

text: HMS Clas Fleming oli Ruotsin laivaston miinaristeilijä.


title: HMS Clas Fleming (1912)

text: Alus tilattiin Finnbodab telakalta. Se laskettiin vesille 14. joulukuuta 1912 ja alus valmistui reilua vuotta myöhemmin 23. helmikuuta 1914.


title: HMS Clas Fleming (1912)

text: Alus kuului toisen maailmansodan ajan rannikkolaivastoon, mutta sodan päätyttyä se sijoitettiin huonokuntoisena reserviin. Alus luokiteltiin maalilaivaksi ja se myytiin romutettavaksi Ystadiin 1960.


title: HMS Fylgia (1905)

text: HMS Fylgia oli Ruotsin laivaston risteilijä.


title: HMS Fylgia (1905)

text: Alus tilattiin Bergsunds Mekaniska Verkstads AB:lta. Sen köli laskettiin lokakuussa 1903 ja alus laskettiin vesille 20. joulukuuta 1905. Alus valmistui puolitoista vuotta myöhemmin 21. kesäkuuta 1907.


title: HMS Fylgia (1905)

text: Alus teki palveluksen oton jälkeen ensimmäisen purjehduksensa Yhdysvaltoihin, mikä tehtiin ruotsalaisten siirtokuntien muistoksi. Alus palveli lähinnä koululaivana, missä tehtävässä se teki useita pitkiä purjehduksia Etelä- ja Pohjois-Amerikkaan, Afrikkaan sekä Aasiaan. Aluksesta tuli 1925 Sevastopolin vierailun aikana ensimmäinen Ruotsin merivoimien alus, joka vieraili Neuvostoliitossa.


title: HMS Fylgia (1905)

text: Aluksen modernisointi aloitettiin 1939 ja sitä ei saatu päätökseen ennen aluksen palauttamista palvelukseen 1941. Se jatkoi koululaivana. Alus poistettiin laivastoluettelosta 1. tammikuuta 1953, jonka jälkeen sitä käytettiin maali- ja koealuksena. Hylky myytiin romutettavaksi 1957 Petersen & Ahlbackille Kööpenhaminaan.


title: Siiri Enoranta

text: Siiri Enoranta (s. 3. helmikuuta 1987 Mänttä) on suomalainen kirjailija. Enoranta on koulutukseltaan humanististen tieteiden kandidaatti ranskalaisesta filologiasta. Hän on opiskellut ranskaa ja espanjaa Tampereen yliopistossa sekä kirjoittamista Oriveden Opistossa. Enoranta asuu Tampereella. Hän on Suomen Kirjailijaliiton, Suomen Nuorisokirjailijoiden ja Pirkkalaiskirjailijoiden jäsen.


title: Siiri Enoranta

text: Esikoisromaani "Omenmean vallanhaltija" (2009) oli ilmestymisvuonnaan ehdolla Finlandia Junior -palkinnon ja Kuvastaja-palkinnon saajaksi.


title: Siiri Enoranta

text: Tampereen kaupungin kirjallisuuspalkinnon Enoranta on saanut kolmesti, teoksista "Nukkuu lapsi viallinen" (2010), "Nokkosvallankumous" (2013) ja "Surunhauras, lasinterävä" (2015).


title: Siiri Enoranta

text: Romaani "Gisellen kuolema" oli vuoden 2012 Runeberg-palkintoehdokas. "Painajaisten lintukoto" (2012) oli Kuvastaja-palkintoehdokas vuonna 2013 ja dystopiaromaani "Nokkosvallankumous" vuonna 2014. "Nokkosvallankumous" oli myös Topelius-palkintoehdokas.


title: Siiri Enoranta

text: Fantasiaromaani "Surunhauras, lasinterävä" valittiin vuonna 2015 Finlandia Junior -ehdokkaaksi. Palkintoraadin mukaan teos ”piirtää esiin kokonaisen maailman erilaisine maailmakatsomuksineen ja kulttuureineen”. Teos palkittiin Topelius-palkinnolla tammikuussa 2016. Se oli myös vuoden 2016 Kuvastaja-palkintoehdokas.


title: Siiri Enoranta

text: Fantasiaromaani "Tuhatkuolevan kirous" voitti vuonna 2018 lasten- ja nuortenkirjallisuuden Finlandia-palkinnon.


title: Kurt Högnäs

text: Kurt Högnäs (s. 2. helmikuuta 1931 Pietarsaari) on suomalainen ruotsiksi kirjoittava kirjailija.


title: Kurt Högnäs

text: Högnäs on koulutukseltaan filosofian lisensiaatti. Hän asuu Kristiinankaupungissa, missä hän on työskennellyt kieltenopettajana. Högnäsin esikoisteos, runokokoelma "Början till liv", ilmestyi vuonna 1955. Sen jälkeen häneltä on ilmestynyt useita runokokoelmia. Högnäs on pitäytynyt perinteisessä lyriikassa ja proosarunossa ja tehnyt käännöksiä italiasta. Hänelle on myönetty Längmanska kulturfondenin palkinto. Myös Svenska litteratursällskapet i Finland ja Ruotsin akatemia ovat palkinneet hänet. Hänen teoksiaan ei ole suomennettu.


title: Kurt Högnäs

text: Högnäsiä pidetään suomenruotsalaisessa kirjallisuudessa proosarunon ylittämättömänä taitajana, ja hänet on yhdistetty antiikin klassikoihin. Luonnonkuvat yhdistävät hänet kuitenkin myöhempään perinteeseen. Pohjalainen maisema on ollut hänelle tärkeä, mutta myös Välimeren alue. Hän on kääntänyt ja tehnyt muuten tunnetuksi sisilialaista runoilijaa ja mafianvastustajaa Danilo Dolcia. Hänen teoksensa "De bronsblà solarna" (2011) ja "Refug" (2015) ovat olleet Runeberg-palkintoehdokkaina.


title: Kurt Högnäs

text: Högnäs on kirjoittanut Kristiinankaupungin 350-vuotisjuhlarunon 8. elokuuta 1999.


title: Tutkimusongelma

text: Tutkimusongelma on tietyssä tutkimuksessa vastattavaksi asetettu ja otettu, tutkimuksen aiheesta jonkin näkökulman kannalta tarkoituksenmukaisesti rajattu käsiteltävä kokonaisuus, josta tuotetaan tietoa. Tieteellisessä tutkimuksessa on toivottavaa, että tuotettu tieto olisi uutta. Tutkimusongelma voi olla luonteeltaan kuvaileva tai kysymyksen muotoinen tai se voi esittää hypoteesin, jota tutkimuksessa testataan. Siitä käytetään myös hieman eri näkökohtia painottavia nimityksiä tutkimuskysymys ja tutkimustehtävä. Tarkasti rajattu tutkimusongelma voidaan käsittää suppeammaksi kuin yleisemmin määritelty tutkimustehtävä. Kaikki eivät käytä mitään mainituista käsitteistä. Esimerkiksi Jari Metsämuuronen käyttää laadullisen tutkimuksen kohdetta kuvatessaan käsitettä tutkimusaihe. Tutkimusaihetta lähestytään tietyn metodologian kautta.


title: Tutkimusongelma

text: Tutkimusta tai sitä koskevaa suunnitelmaa raportoitaessa tutkimusongelma esitellään yleensä johdannossa. Johdanto antaa lukijalle tarpeelliset tiedot tutkimusongelman taustasta ja keskeisistä ominaisuuksista.


title: Tutkimusongelma

text: Opinnäytetöiden ohjauksessa ja tutkimusoppaissa korostetaan usein voimakkaasti tutkimusongelman tarkoituksenmukaista rajaamista. Osittain kysymys on työn aikatauluttamisesta ja muusta resurssien hallinnasta. Toisaalta kyse voi olla myös sen arvioimisesta, millaisen kokonaisuuden aloitteleva tutkija (opiskelija) kykenee hallitsemaan ja mielekkäästi käsittelemään.Rajaaminen voi auttaa omakohtaisesti kiinnostavan ja hallittavan näkökulman löytämistä. Rajaus on selkeästi ilmaistava tutkimuksesta kirjoitettaessa.Joskus rajaaminen voi ylikorostua.


title: Tutkimusongelma

text: Tutkimusongelman asettaminen tietyllä tavalla merkitsee yleensä sitoutumista johonkin tutkimuksen paradigmaan. Tutkija ottaa tällöin huomioon tietyt oletukset tutkimuksen metodologiasta, tiedosta ja ihmisyydestä, viime kädessä olevaisen todellisuuden luonteesta, ontologiasta. Tutkimusongelman muotoilu voi paikantaa tutkimuksen myös useiden kilpailevien paradigmojen keskelle.


title: Tutkimusongelma

text: Kehittävässä työntutkimuksessa, joka on interventionistinen eli muutokseen tähtäävä sekä useita menetelmällisiä lähestymistapoja tarpeen mukaan yhdistelevä tutkimusote, tutkimusongelma määritellään dynaamisemmin, esimerkiksi "tavoitteisina ja avoimina" työhypoteeseina, joita muokataan kun nykyistä toimintaa analysoidaan ja siihen suunnitellaan muutoksia eli interventioita. Lähestymistavassa korostetaan, että työhypoteesit konkretisoituvat prosessin edetessä. Työhypoteesi voi konkretisoitua esimerkiksi uusina työvälineinä ja niiden käyttötapojen kehittelynä.


title: Tutkimusongelma

text: Toimintatutkimus voi tarkoittaa kehittämisprojektia, jonka kohteena on esimerkiksi oman työn kehittäminen. Tällöin tutkimusongelmaa ei kiinnitetä tutkimuksen alussa, vaan se ilmenee tarkentuvina kysymyksinä siitä, mitä työnsä elementtejä tutkija haluaa parantaa, miksi ja millä tavoin. Kehittäminen tapahtuu järjestämällä interventioita eli muuttamalla tutkimuksen kohdetta. Tärkeä kokonaisuuden osa on sen kuvaaminen, miten tutkija toteuttaa toiminnan ja reflektion yhdistävät kehityskierrokset sekä tiedonkeruun ja analyysin niiden kuluessa. Yksilötason ohella toimintatutkimus voi käsittää laajemman kokonaisuuden, ryhmän tai kokonaisen toimintaansa tutkivan ja kehittävän työyhteisön.


title: Essi Tammimaa

text: Essi Tammimaa (ent. Henriksson, s. 1981 Helsinki) on suomalainen kirjailija.


title: Essi Tammimaa

text: Tammimaan esikoisromaani "Ilmestys" julkaistiin vuonna 2007. Toinen romaani "Paljain käsin" (2011) oli vuoden 2012 Runeberg-palkintoehdokas. Runeberg-palkinnon esiraadin mukaan "Paljain käsin" osoittaa, ettei romaanitaiteessa ole kyse pelkästään tarinoiden kertomisesta ja teemojen luonnista, vaan myös uudenlaisen kielenkäytön ja ilmaisun rakentamisesta, esimerkiksi uudissanojen avulla. Romaani on hyvä osoitus proosassa kehkeytyvästä ilmaisun merkityksen noususta.


title: Essi Tammimaa

text: Romaanien lisäksi Tammimaa on kirjoittanut runoja ja novelleja, joita on julkaistu esim. Nuorisotutkimusseuran antologiassa "Muistikuvia 00-luvusta" (2010).


title: Essi Tammimaa

text: Tammimaa on koulutukseltaan filosofian maisteri ja toimii Nuorisoasuntoliitto ry:n tiedottajana.


title: Fantasque-luokka (hävittäjä)

text: Fantasque-luokka oli Ranskan laivaston 1930-luvun alussa valmistetun kuuden hävittäjän () alusluokka, jonka alukset palvelivat toisessa maailmansodassa.


title: It’s Late

text: It’s Late on brittiläisen Queen-yhtyeen vuonna 1977 julkaistu kappale albumilta "News of the World". Yhtyeen kitaristi Brian Mayn kirjoittama kappale ilmestyi myös seuraavan vuoden huhtikuussa singlenä Yhdysvalloissa ja Japanissa, mutta ei saavuttanut merkittävää kaupallista suosiota. Yhtyeen fanien keskuudessa se on kuitenkin yksi suosituimpia rock-kappaleita yhtyeen matariaalista.


title: It’s Late

text: Albumi "News of the World" merkitsi Queenin musiikillista uudistumista, mutta ”It’s Late” edusti levyllä vahvimmin perinteistä Queenia. Tyylillisesti hyvin rock-tyylisen ja kitaravoittoisen kappaleen sanoitukset käsittelevät päättynyttä rakkaussuhdetta. Se on samalla "News of the Worldin" raskain kappale.


title: It’s Late

text: Koska kappale oli yli kuusi minuuttia pitkä, se ei saanut Yhdysvalloissa paljoakaan radiosoittoa osakseen; single ylsi Billboard Hot 100 -listalla sijalle 74. Japanissa julkaistiin huomattavasti lyhennetty versio, joka ei saavuttanut listasijoitusta. Yhtye tuotti singlen itse.


title: It’s Late

text:
A-puoli
B-puoli


title: Luettelo Ruotsin merivoimien alusten nimistä (A)

text: Luettelo Ruotsin merivoimien alusten nimistä sisältää Ruotsin merivoimissa palveluksessa olleiden A kirjaimella alkaneiden alusten nimet. Luettelossa ei ole listattu saman nimisiä aluksia erikseen.


title: Tero Nissinen

text: Tero Juhana Nissinen (s. 17. heinäkuuta 1970 Tampere) on Kemin kaupunginjohtaja.


title: Tero Nissinen

text: Nissinen siirtyi Kemin kaupunginjohtajaksi toimittuaan Ikaalisten kaupunginjohtajana vuosina 2006–2012. Sitä ennen hän oli Pyhäjärven kaupunginjohtaja 2002–2006. Hän on ollut töissä Hollolan kunnassa 1997–1999, Euran kunnassa 1999–2001 ja Evtek-kuntayhtymässä 2001–2002. Nissinen on toiminut myös Kuntaliiton asiantuntijana ”takaisin kartalle” -seutukaupunkien kehittämismenetelmässä.


title: Tero Nissinen

text: Nissinen on valmistunut hallintotieteiden maisteriksi Tampereen yliopistosta vuonna 1998 pääaineenaan kunnallistalous.


title: Eliel Sjöström

text: Wiktor Eliel Sjöström (9. helmikuuta 1889 Finström – 15. lokakuuta 1950) oli suomalainen maanviljelijä ja ruotsin kielellä kirjoittanut kirjailija.


title: Eliel Sjöström

text: Sjöströmin vanhemmat olivat maanviljelijä Johan Wiktor Sjöström ja Ulrika Amalia Eriksdotter.


title: Maja Rydman

text: Maj-Lis von Wachenfeldt, kirjailijanimi Maja Rydman (4. syyskuuta 1911 Helsinki – 15. tammikuuta 1948) oli suomalainen ruotsin kielellä kirjoittanut runoilija.


title: Birgit Möller

text: Birgit Anita von Born, kirjailijanimeltään Birgit Möller, (17. marraskuuta 1898 Helsinki – 10. tammikuuta 1945 Tukholma) oli suomalainen ruotsiksi kirjoittanut kirjailija ja kirjallisuuden ruotsintaja.


title: Birgit Möller

text: Birgit Möller oli vuodesta 1935 lähtien naimisissa vapaaherra ja kirjailija Eric von Bornin kanssa. Heidän tyttärensä on ruotsalainen kirjailija ja kääntäjä Heidi von Born (s. 1936).


title: Aleksius Ruokosalmi

text: Aleksius Ruokosalmi (17. heinäkuuta 1884 Asikkala – 21. joulukuuta 1943 Helsinki) oli suomalainen näytelmäkirjailija joka käytti nimimerkkiä Asarias Heinäsalmi.


title: Aleksius Ruokosalmi

text: Ruokosalmen vanhemmat olivat maanviljelijä Topias Ruokosalmi ja Hilma Arvidintytär. Hän pääsi ylioppilaaksi 1905 Tampereen reaalilyseosta.


title: Aleksius Ruokosalmi

text: Nimimerkillä "Asarias Heinäsalmi":


title: Joe Esposito (muusikko)

text: Joe ”Bean” Esposito (s. 5. toukokuuta 1948) on yhdysvaltalainen laulaja-lauluntekijä.


title: Joe Esposito (muusikko)

text: Hän on levyttänyt tyylillisesti monipuolista musiikkia, ja tehnyt yhteistyötä monien artistien ja tuottajien kanssa. Näihin lukeutuvat muun muassa Giorgio Moroder, Donna Summer, Brenda Russell ja Laura Branigan. Hän on myös säveltänyt paljon elokuvamusiikkia, joista jotkut ovat hänen uransa tunnetuimpia. Menestyneimpiä ovat ehkäpä ”Lady Lady Lady” vuoden 1983 elokuvasta "Flashdance" sekä ”You’re the Best” elokuvasta "Karate Kid" vuodelta 1984.


title: Joe Esposito (muusikko)

text: Esposito perusti 1977 Brooklyn Dreams -nimisen, jossa hän toimi päävokalistina sekä kitaristina. Siihen kuului hänen lisäkseen kosketinsoittaja Bruce Sudano ja rumpali Eddie Hokenson, joka Espositon ohella lauloi välillä. Yhtye kirjoitti yhdessä Donna Summerin kanssa kappaleen ”Bad Girls”, ja he myös soittavat tällä singlellä, kuten myös vuoden 1978 kappaleella ”Heaven Knows”. Yhtye levytti neljä studioalbumia, kolme soundtrack-albumia ja hajosi vuonna 1980.


title: Joe Esposito (muusikko)

text: Vuonna 1982 Giorgio Moroder pyysi Espositoa osallistumaan "Solitary Men" -nimiseen projektiinsa. Moroder toimi tuottajana, ja siitä tuli Espositon ensimmäinen sooloalbumi. Hän vietti 1980-luvun säveltämällä kappaleita lukuisiin eri elokuviin sekä muille esiintyjille, joiden kanssa teki myös duettoja tai oli taustalaulajana. Hän sai Grammy-ehdokkuudet vuonna 1984 "Flashdance" ja "Staying Alive" -elokuvien soundtrackeistä, ja vuonna 1988 duetosta ”Piano in the Dark”, jonka hän lauloi Brenda Russellin kanssa.


title: Joe Esposito (muusikko)

text: 1990-luvun alussa Esposito lähti kiertueelle The Planotones -nimisen lauluyhtyeen kanssa, joka kuului hänen lisäkseen päävokalisti Kenny Vance sekä entinen yhtyetoveri Eddy Hokenson Brooklyn Dreamsin ajoilta. Ryhmä esiintyi vuoden 1978 musikaalissa "American Hot Wax". Kiertueelta pois jäänyt kosketinsoittaja Bruce Sudano kuului myös The Planotonesin alkuperäiseen kokoonpanoon. Vuonna 1996 Esposito julkaisi bluesvaikutteisen albuminsa "Treated and Released". Nykyään hän asuu Las Vegasissa ja jatkaa kappaleiden kirjoittamista elokuviin, esiintyen paikallisissa kasinoissa sekä tehden samalla omaa musiikkiaan.


title: Unto Kantola

text: Unto Ensio Kantola (19. helmikuuta 1914 Kokkola – 1. maaliskuuta 1978 Kokkola) oli suomalainen kirjailija.


title: Unto Kantola

text: Kantola laati käsikirjoitukset Holger Harrivirran ohjaamiin lyhytdokumentteihin "Keski-Pohjanmaa" (1945) ja "Keski-Pohjanmaa 3" (1946).


title: Armas Pyörre

text: Touko Armas Ilmari Pyörre (23. elokuuta 1917 Salo – 15. toukokuuta 1978) oli suomalainen runoilija. Hän käytti kirjailijanimeä Ilmari Pyörteenkoski.


title: Aarno Palmunen

text: Aarno Juhani Palmunen (8. kesäkuuta 1936 Lahti – 20. lokakuuta 1978 Lieso, Lammi) oli suomalainen runoilija.


title: Ensi Niinivaara

text: Ensi Aarre Niinivaara (5. heinäkuuta 1915 Lappeenranta – 18. joulukuuta 1978 Loviisa) oli suomalainen kirjailija.


title: Ensi Niinivaara

text: Niinivaara teki käsikirjoituksen Mirjam Himbergin vuonna 1960 ohjaamaan tv-näytelmään "Malmilöytö".


title: Marianna Kalliola

text: Riitta Marianna Kalliola (28. helmikuuta 1952 Mäntsälä – 27. marraskuuta 1978 Helsinki) oli suomalainen runoilija.


title: Bob Kudelski

text: Robert ”Bob” Kudelski (s. 3. maaliskuuta 1964 Springfield, Massachusetts) on yhdysvaltalainen entinen ammattilaisjääkiekkoilija. Hän pelasi keskushyökkääjänä ja oikeana laitahyökkääjänä.


title: Bob Kudelski

text: Kudelski pelasi ennen ammattilaisuraansa neljän kauden ajan, vuodesta 1983 vuoteen 1987, Yalen yliopiston jääkiekkojoukkueessa Bulldogsissa. Hänet nimettiin viimeisen yliopistokautensa päätteeksi yliopistosarja ECAC:n ensimmäiseen tähdistökentälliseen.


title: Bob Kudelski

text: Los Angeles Kings varasi Kudelskin vuoden 1986 . Kaudella 1987–1988, ensimmäisellä ammattilaiskaudellaan, hän edusti Kingsiä 26:ssa ja kaudella 1988–1989 14:ssä NHL-ottelussa, mutta suurimman osan näistä kausista hän pelasi farmijoukkue New Haven Nighthawksissa AHL:ssä. Vuonna 1989 Nighthawks pelasi Calder Cupin voitosta AHL:n loppuotteluissa.


title: Bob Kudelski

text: Kudelski pelasi kaudesta 1989–1990 alkaen vakituisesti NHL:ssä. Joulukuussa 1992, kesken kauden 1992–1993, hän siirtyi Ottawa Senatorsiin pelaajakaupassa, jossa Senators sai hänen lisäkseen Shawn McCoshin, ja jossa Kingsiin siirtyivät Marc Fortier ja Jim Thomson. Hän pelasi urallaan myös Florida Panthersissa, jonne siirtyi tammikuussa 1994 vaihdossa Jevgeni Davydoviin, Scott Levinsiin ja kuudennen kierroksen varausvuoroon .


title: Bob Kudelski

text: Kausi 1993–1994 on pisteiden valossa Kudelskin uran paras. Hän teki tuolla kaudella yhteensä 70 tehopistettä, ensin Senatorsissa 41 pistettä 42:ssa ottelussa ja myöhemmin Panthersissa 29 pistettä 44:ssä ottelussa. Hänet valittiin tuon kauden aikana ensimmäisen ja ainoan kerran urallaan un. Seuraavalla kaudella, työsulun lyhentämällä kaudella 1994–1995, hänen pistetehonsa kuitenkin laskivat selvästi. Kausi 1995–1996, jolla hän pelasi myös muutaman ottelun AHL:n Carolina Monarchsissa, jäi hänen uransa viimeiseksi.


title: Bob Kudelski

text: Kudelski pelasi kaudesta 1987–1988 kauteen 1995–1996 kestäneellä NHL-urallaan yhteensä 442 runkosarja- ja 22 pudotuspeliottelua. Hän teki NHL:n runkosarjassa yhteensä 241 tehopistettä, 139 maalia ja 102 syöttöpistettä, ja pudotuspeleissä kahdeksan tehopistettä, neljä maalia ja yhtä monta syöttöpistettä. Hän teki kausien 1989–1990 ja 1993–1994 välillä viidesti peräkkäin yli 20 runkosarjamaalia, enimmillään 40 maalia.


title: Bob Kudelski

text: Kudelski on työskennellyt pelaajauransa jälkeen kiinteistöalalla. Hän on asunut muun muassa Wyomingissa ja Utahissa. Hänellä ja hänen vaimollaan Francesilla on kaksi lasta, tyttäret Jessica ja Brooke.


title: Anna Huvinen

text: Anna Helena Huvinen (8. maaliskuuta 1911 Nastola – 8. lokakuuta 1979 Nastola) oli suomalainen kirjailija.


title: Anna Huvinen

text: Anna Huvinen toimi Etelä-Suomen Sanomat-lehden avustajana 1931–1971. Hän kirjoitti myös Suur-Hollola ja Päijät-Hämeen Maakuntaviesti-lehtiin.


title: Jennie Dielemans

text: Jennie Dielemans (s. 1972) on ruotsalainen kirjailija, toimittaja ja yhteiskunnallinen keskustelija.


title: Bicycle Race

text: Bicycle Race on brittiläisen Queen-yhtyeen vuonna 1978 julkaisema kappale. Se ilmestyi albumilla "Jazz" sekä kahden A-puolen singlenä kappaleen ”Fat Bottomed Girls” kanssa. Kappaleen kirjoitti yhtyeen solisti Freddie Mercury. Hän sai siihen inspiraation Tour de France -pyöräilykilpailusta, joka kulki läpi Nizzan kaupungin, missä Queen oli äänittämässä albumiaan. Kappale on "Jazz"-albumin monimutkaisin ja sitä on kuvattu kaikkien aikojen progressiivisimmaksi kolmen minuutin hitiksi. Kappale ylsi Britanniassa sijalle 11 ja Yhdysvalloissa sijalle 24, tosin sijoituksiin laskettiin mukaan myös ”Fat Bottomed Girls” -kappale.


title: Bicycle Race

text: Singleä mainostaakseen Queen järjesti Wimbledonin tennisstadionilla Lontoossa polkupyöräkilpailun, johon osallistui 50 mallina työskentelevää naista alasti. Tapahtuma päätyi myös ”Bicycle Racen” promovideolle. Lisäksi singlen kannessa käytettiin alastoman naisen kuvaa, mikä nostatti erityisesti Pohjois-Amerikassa yhtyettä kohtaan syytöksiä seksismistä. Negatiivisen suhtautumisen vuoksi kuvan naiselle lisättiin pian pikkuhousut. Lisäksi "Jazz"-albumin mukana tuli juliste kyseisestä tapahtumasta, jossa kyseiset naiset pyöräilivät ympäri Wimbledonin stadionia. Yhdysvaltain-painoksesta se kuitenkin puuttui ja tilalla oli kuponki, millä julisteen saattoi halutessaan tilata.


title: Bicycle Race

text:
A-puoli
B-puoli


title: Distral

text:
Distral on vuonna 2006 perustettu melodista hardcorea soittava joensuulainen yhtye. Yhtyeen nykyiset jäsenet ovat Simo Timonen (laulu, kitara), Mikko Jormakka (laulu, basso), Markus Makkonen (kitara), Juksa Palviainen (rummut)
Yhtye on Suomen lisäksi keikkaillut muualla Euroopassa.


title: Distral

text: Distralin perustivat vuonna 2006 Joensuussa Simo Timonen (laulu, kitara), Samu Kainulainen (basso, laulu), Andy Kyllönen (kitara) ja Juksa Palviainen (rummut). Yhtye tunnettiin aiemmin nimellä Huostaanotetut, johon kuului edellämainittujen lisäksi Atte Laukkanen. Huostaanotetut soitti suomenkielistä punkkia. Laukkasen lopetettua muutettiin yhtyeen nimi Distraliksi, laulukieli englanniksi sekä musiikin tyylisuunta melodisemmaksi.


title: Distral

text: Ensimmäinen demo Don't Get Hit By The Train äänitettiin Pilfink Recordsilla vuoden 2007 alussa ja julkaistiin omakustanteena. Yhtye osallistui demollaan Pilfink Recordsin järjestämään Rockbirds-kilpailuun, johon saivat osallistua pohjoiskarjalaiset yhtyeet, joilla ei ollut aikaisempia levytyssopimuksia. Distral voitti kilpailun yleisöäänillä ja sai levytyssopimuksen Pilfink Recordsille, jonka ansiosta syntyi yhtyeen ensimmäinen täyspitkä albumi Orders Overload, joka julkaistiin 2008 vuodenvaihteessa. Keväällä 2008 yhtyeen kitaristi Andy Kyllönen lopetti, ja tilalle tuli Markus Makkonen. Hänen oli tarkoitus vain tuurata siihen asti kunnes uusi kitaristi löytyisi, mutta Makkonen jäi bändiin vakituiseksi soittajaksi.


title: Distral

text: Yhtye äänitti toisen demonsa Six Feet Deep keväällä 2008 omakustanteena Cadimef-studiolla Joensuun tiedepuistolla. Demo jaettiin internetiin mutta sitä ei painettu. Keväällä 2010 yhtye äänitti kolmannen demonsa Death Row Bordercase-studiolla Tohmajärvellä.


title: Distral

text: Heinäkuussa 2011 yhtyeen basisti ja laulaja Samu Kainulainen erosi yhtyeestä, ja hänet korvasi Mikko Jormakka.


title: Distral

text:
Toinen pitkäsoitto Prospective Outcome julkaistiin toukokuussa 2013. Se jaettiin ilmaiseksi internettiin ja painettiin myyntiin.
Äänitykset alkoivat 2012 loppupuolella, ja albumilta julkaistiin etukäteen kaksi kappaletta jotka olivat "Window" sekä albumin nimeä kantava kappale "Prospective Outcome"
Samalla tämä oli ensimmäinen äänite, jossa Kainulaisen paikan ottanut basisti-laulaja Mikko Jormakka otti ohjat.


title: Distral

text: Seitsemän kappaletta sisältävä 10-vuotisalbumi Strike julkaistiin 12" vinyylinä, sekä ilmaiseksi digitaalisena suoratoistopalveluihin 7. syyskuuta 2016. Albumi äänitettiin omakustanteisesti Joensuun Reijolassa sijaitsevalla studiolla keväällä 2016.Albumit


title: Distral

text: EP:t


title: Distral

text: "Orders Overload":


title: Distral

text: "Six Feet Deep":


title: Distral

text: "Death Row":


title: Distral

text: "Prospective Outcome":


title: Distral

text:
Ilosaarirock
Kohti rokkia
Pilfink Records
Myspace.com
Mikseri.net
distralband.com


title: KMPlayer

text: KMPlayer (myös K-Multimedia Player ja KMP) on hybridirakenteinen eli useampaa arkkitehtuuria käyttävä multimediasoitin Microsoft Windowsille. Se pystyy toistamaan monenlaisia formaatteja mukaan lukien VCD, DVD, AVI, MKV/MK3D/WEBM, OGG/OGM, 3GP/3G2, MPEG-1/2/4, MTS/M2TS, ASF/WMV, RealMedia, QuickTime ja Flash Video. KMPlayer on saatavilla yli 30 kielellä, myös suomeksi, ja sillä on laaja maailmanlaajuinen käyttäjäkunta.


title: KMPlayer

text: KMP hallitsee laajan valikoiman audio-, video-, ja tekstitys-formaatteja, sekä tukee audion, videon ja pysäytyskuvien kaappaamista usealla metodilla. Se tarjoaa sekä sisäiset että ulkoiset suodattimet täysin hallitussa ympäristössä, jossa lähdesuodattimien/jakajien, dekooderien ja audio/video muunnos suodattimien sekä renderien väliset yhteydet voidaan vapaasti säätää koskematta DirectShow-arvojärjestelmään.


title: KMPlayer

text: KMPlayer voi myös asettaa moninaisia audio ja video tehosteita, hidastaa tai nopeuttaa toistonopeutta muuttamatta äänenkorkeutta, valita videosta kohtia suosikkeihin, suorittaa poikkeuksellisen tehokkaan A-B kertauksen, uudelleenkartoittaa kaukosäätimen näppäimet kotiteatterikäyttöön, muuttaa teemaa dynaamisesti median tyypistä riippuen, ja vaikka mitä muuta. Laajan teemavalikoiman ja värisäätimien ansiosta se on täysin muokattavissa ja säätömahdollisuudet ovat erittäin laajat.


title: KMPlayer

text: KMP pystyy myös toistamaan Side-by-Side (SbS) & Top-and-Bottom (TaB) muotoista 3D-sisältöä Anaglyph- ja Lomitus-muodoissa.


title: KMPlayer

text: Vaikka KMP perustuukin DirectShow-rakenteeseen, sen hybridirakenne tukee sisäisellä logiigalla myös Winamp, RealPlayer & QuickTime komponentteja. KMP pystyy käyttämään myös MPlayerin koodekkikirjastoa joidenkin formaattien toistoon, vaikkei sitä enää juurikaan tarvita. KMP:n hybridirakenne yhdistää tehokkaasti toisiinsa erilaiset DirectShow suodattimet, Winampin sisääntulo ja DSP lisäosat sekä lukuisat sisäiset suodattimet.


title: KMPlayer

text: Lisäksi KMPlayer pystyy selaamaan DVD-valikkoja käyttäen useiden muiden DVD-ohjelmistojen komponentteja, sekä vaihtoehtoisesti näyttämään tekstitykset käyttäen ulkoisia tekstitysten lataajia kuten DirectVobSub & DivXG400.


title: KMPlayer

text: KMPlayer tukee sisäisesti Analogisia WDM ja Digitaalisia BDA viritinlaitteita sekä WinLirc/uICE yhteensopivia infrapuna-kaukosäätimiä.


title: KMPlayer

text:
KMPlayer tukee winamp2/5:n sisääntulo-, DSP-, efekti-, ja visualisaatio-lisäosia, sekä joitakin yleisiä lisäosia
KMPlayer tukee sisääntulo-, DSP/efekti-, ja visualisaatio-lisäosia, sekä joitakin Winamp v2/5:n yleisiä lisäosia. Ennen käyttöä, käyttäjän tulee kuitenkin määrittää lisäosan polku ja asetukset.KMP+ on palvelualusta jonka kautta käyttäjät voivat katsoa streemaamalla netistä elokuvia, televisiokanavia, musiikkivideoita ja 3D videoita, sekä pelata Flash-pelejä, yms. Se toimii samalla myös video- ja musiikki-kirjastona Albumitaide-osionsa kautta.Alun perin Kang Young-Hueen kehittämä KMPlayer julkaistiin ensimmäistä kertaa 1. lokakuuta 2002. Se käännettiin englanniksi vuosien 2004 ja 2005 välillä ja suomeksi vuonna 2008. Foorumeilla ilmoitettiin 5. maaliskuuta 2008 Pandora TV:n ostaneen KMPlayerin edellisen vuoden elokuussa. Samalla ilmoitettiin, että KMP tulee pysymään ilmaisohjelmana. 8. maaliskuuta 2011 foorumeilla ilmoitettiin, että KMPlayer on eriytynyt Pandora TV:stä ja KMPmedia tulee jatkamaan kehitystä ja kehittämään kaupallisia multimediapalveluja KMPlayerin kautta. 9. joulukuuta 2011 KMPmedia julkaisi uuden palvelualustan nimeltä KMP+, jonka kautta käyttäjät voivat streemata videoita ja musiikkia sekä pelata pelejä. KMPmedia mainitsi myös lehdistötiedotteessaan, että siihen tullaan lähitulevaisuudessa lisäämään sosiaalisia-, pilvi- ja 3D-palveluja.


title: KMPlayer

text:
Softpedian Ionut Ilascu antoi KMPlayerille 4/5 tähdestä, sekä Softpedia Pick palkinnon vuonna 2008.
CNETin Seth Rosenblatt arvosteli KMPlayerin vuonna 2008, antaen sille 5/5 tähdestä.
Lifehacker listasi vuonna 2009 KMPlayerin yhtenä viidestä parhaasta videosoittimesta ja nimesi sen windowsin parhaaksi videosoittimeksi vuonna 2011..
Myös Gizmo's Freewaren George J. ja FileClusterin Mihai Matei antoivat KMPlayerille 5/5 tähdestä vuonna 2011.


title: Who I Am

text: Who I Am on Nick Jonas and the Administration yhtyeen ensimmäinen albumi. Se julkaistiin Yhdysvalloissa 2. helmikuuta 2010 ja sen on tuottanut John Fields. Levy-yhtiö on Hollywood Records. Albumi sijoittui kolmanneksi Billboard 200 -listalle. Vuoteen 2011 mennessä albumi on myynyt vajaat 200 000 kappaletta.


title: Who I Am

text: Albumin single on nimeltään "Who I Am". Ensimmäinen levylle kirjoitettu kappale on Rose Garden, ja se on saanut inspiraationsa vaikeasta erosta.


title: CHEP

text: CHEP on maailmanlaajuisesti toimiva yritys, joka tarjoaa kuormalavojen vuokrauspalvelua. CHEPin toimintamallissa yritys ulkoistaa kuormalavatoimintansa CHEPille, jolta se vuokraa tarvitsemansa lavat lavojen vaihtojärjestelmään osallistumisen sijaan.


title: CHEP

text: Lavojen vaihtojärjestelmässä tavara luovutetaan vastaanottajalle lavoineen ja tavarantoimittaja saa tilalle vastaavan määrän tyhjiä, vastaavan tasoisia lavoja. Järjestelmässä lavojen liikkeitä eli lavavelkoja yritysten välillä seurataan kuormalavakuitein. Vuokrauspalvelussa palveluntarjoaja vastaa lavojen toimittamisesta asiakasyritykselle sekä niiden noutamisesta kuljetusketjun lopusta. Palveluntarjoaja seuraa lavojen liikkeitä ja huolehtii lavojen kunnosta ja korjauksista. Ulkoistettu palvelu säästää asiakasyrityksen resursseja ja selkeyttää logistiikan kustannusrakennetta.


title: CHEP

text: CHEPin valikoimaan kuuluvat puiset ja muoviset kuormalavat, varttilavat tuotteiden esillepanoa varten sekä suurpakkaukset (IBC, "Intermediate bulk container") suurten tuotemäärien kuljetukseen. CHEPin tuotteet tunnistaa niiden sinisestä väristä ja yrityksen logosta.


title: CHEP

text: Suurin osa CHEPin asiakkaista toimii valmistavassa teollisuudessa ja vähittäiskaupassa.


title: CHEP

text: CHEP on osa australialaiskonserni Brambles Limitediä. Suomessa CHEPin pääkonttori on Vantaalla, Veromiehen kaupunginosassa Aviapoliksen yritysalueella.


title: CHEP

text: CHEP sai alkunsa toisen maailmansodan aikana Australiassa toimineesta "Allied Materials Handling Standing Committee" (AMHSC) -organisaatiosta, jonka maan hallitus perusti hoitamaan liittoutuneiden tavarantoimituksia mahdollisimman tehokkaasti.


title: CHEP

text: Kun sota päättyi 1945 ja amerikkalaiset lähtivät Australiassa sijainneista tukikohdistaan, he jättivät jälkeensä suuren määrän tavarankäsittelyyn liittyviä laitteita ja tarvikkeita, kuten kuormalavoja. Australian liittovaltion (engl. "the Commonwealth of Australia") hallitus päätti jatkaa organisaation toimintaa tukeakseen maan sodanjälkeistä kansantaloutta. Organisaation nimeksi tuli "Commonwealth Handling Equipment Pool" eli CHEP.


title: CHEP

text: Vuonna 1949 maan uusi, liberaalipuolueen johtama hallitus yksityisti toiminnan ja antoi luvan organisaation myynnille. Nimi lyheni muotoon CHEP.


title: CHEP

text: Brambles Limited -konsernin perusti Walter Edwin Bramble vuonna 1875. Brambles osti CHEPin 24.4.1958. Brambles (ASX: BXB) on listattu Australian pörssissä (Australian Securities Exchange). CHEPin lisäksi Bramblesiin kuuluu kaksi muuta liiketoimintayksikköä: uudelleenkäytettäviä muovikuljetuslaatikoita vuokraava IFCO sekä tiedonhallintapalveluita tarjoava Recall.


title: Harvey Kurtzman

text: Harvey Kurtzman (3. lokakuuta 1924 Brooklyn, New York – 21. helmikuuta 1993) oli yhdysvaltalainen sarjakuvataiteilija ja toimittaja. Hänet tunnetaan myös nimellä H. Kurtz.


title: Harvey Kurtzman

text: Parhaiten Kurtzman tunnetaan "Mad"-lehden toisena perustajana. Hän on kuuluisa myös pitkäaikaisesta satiirisarjakuvasta "Little Annie Fanny", jota hän ja Will Elder tekivät "Playboy"-lehteen vuosina 1962–1988.


title: Pennsylvanian osavaltionyliopisto

text: Pennsylvanian osavaltionyliopisto (; kutsutaan usein nimellä Penn State) on yliopisto Pennsylvaniassa, Yhdysvalloissa. Yliopistossa on 24 kampusta, jotka sijaitsevat eri puolilla Pennsylvanian osavaltiota. Se on opiskelijamäärältään Yhdysvaltojen kymmenen suurimman yliopiston joukossa.


title: Nick Jonas and the Administration

text: Nick Jonas and the Administration on Jonas Brothers -yhtyeen jäsen Nick Jonasin sooloprojekti, ja se on perustettu vuoden 2008 lopussa. Nick on yhtyeen solisti ja kitaristi. Hän on myös vastuussa laulujen kirjoittamisesta. Muut jäsenet ovat rumpali Michael Bland, kosketinsoittaja Tommy Barbella, kitaristi David Ryan Harris(jota Sonny Thompson tuurasi vuoden 2010 kiertueella) ja basisti John Fields, joka on myös yhtyeen ensimmäisen levyn tuottaja. Nick Jonas and the Administrationin levy-yhtiö on Hollywood Records. Yhtye sai nimensä Jonasin kiinnostuksesta presidentin virkaan.


title: Nick Jonas and the Administration

text: Yhtyeen singlet ovat nimeltään "Who I Am" (2009) ja "Stay" (2010), joka ei kuitenkaan ollut mukana Who I Am -albumilla. Nick Jonas and the Administration teki Pohjois- ja Etelä-Amerikkaan rajoittuneen kiertueen vuonna 2010.


title: Nick Jonas and the Administration

text: Nick Jonas halusi aloittaa sooloprojektin, koska oli kirjoittanut lauluja, jotka eivät sopineet Jonas Brothersien tuotantoon. Jonas Brothers ei kuitenkaan hajonnut, vaan veljekset ovat jo vihjanneet aloittavansa taas yhteistyön vuonna 2012. 17. joulukuuta 2011 Jonas Brothers julkaisi uuden kappaleen nimeltään "Dance Until Tomorrow", ja sen kerrotaan olevan osa seuraavaa albumia.


title: Nick Jonas and the Administration

text: Yhtye ei ole voittanut yhtään palkintoa. Se on oli ehdolla vuoden 2010 Teen Choise Awardseissa kahdessa kategoriassa: Vuoden rakkauslaulu ("Stay") ja Vuoden uusi miesartisti.


title: Ready for Romance

text: Ready for Romance on Modern Talkingin albumi vuodelta 1986. Albumi oli menestys, sillä se nousi listaykköseksi Saksassa, Sveitsissä sekä Itävallassa. Se nousi kymmenen parhaan joukkoon monissa maissa, kuten Norjassa ja Ruotsissa. Albumi sisältää yhtyeen tunnetuimpia kappaleita.


title: Munkers

text: Oy Munkers Ab oli Pietarsaaressa vuosina 1945-1961 toiminut kitaratehdas. Sen pohjana oli Ernst ja Emuanuel Mattsonin Veljekset Mattsson Oy joka toi Suomeen polkupyörätarvikkeita sekä Levin-kitaroita vuodesta 1942. Nimi tuli väännöksenä Pietarsaaren "Muntersgatanista". Virallinen perustamispäivä oli 17. marraskuuta 1945. Ensimmäisen kitaran Munkers tuotti 28. helmikuuta 1946.


title: Munkers

text: Tehdas valmisti muun muassa veneenosia, metrimittoja, ovisaranoita ja kitaroita. Työkoneet ja valmistuslaitteistot olivat pitkälti omistajien itse kehittämiä. Esimerkiksi Rafael Stranden loi tehtaalle oman pylväsporakoneen, jonka luova käyttö loi tehtaalle koko joukon erilaisia tuotteita.


title: Munkers

text: Munkers lanseerasi 1940-luvulla Landola-tuotenimen, josta kehittyi myöhemmin tunnetuin suomalainen kitaramerkki. Munkersin soittimien tuotenimi oli siis alusta alkaen Landola. Nimi keksittiin pitkän pähkäilyn jälkeen "ilmasta". Kymmenestuhannes Landola-kitara ilmestyi vuonna 1952, ja muiden alojen tuotteet jäivät Munkersilla pian soitintuotannon syrjäyttämiksi. Vuoden 1952 katalogissa oli jo 16 erilaista kitaramallia. 1950-luvulla tuotannossa oli myös erilaisia mandoliineja, Munkers-luuttu sekä ukulele. Kontrabassoja tehtiin erillistilauksena. Kitaramallit nimettiin sarjanumeroiden mukaan, ensimmäinen tuotantomalli oli nimeltään 462.


title: Munkers

text: Munkers-kitarat kilpailivat Jaakko Noson kitaroiden kanssa Suomen markkinoista. Jälleenmyyjiä olivat Westerlund ja Fazer. Osassa kitaroista on lavassa jälleenmyyjien tunnus tehtaan logon sijaan. Myös kristillisten herätysliikkeiden kitarakuorot ostivat Munkers-kitaroita suoraan isoina erinä.


title: Munkers

text: Akustisten ohella Munkers teki myös orkesterikitaroita, esimerkiksi kokopuisen Landola 1-kitaran 1950-luvulla. Muita malleja olivat esim. Klangola, Zandelin, Torren Solisti ja Special-Solist. Mallien suunnittelussa tehdasta avusti ruotsalainen kitaranrakentaja-soittaja Egon Zandelin. Yhteys Zandeliniin syntyi herätyskristillisistä piireistä, joihin osa Munkersin omistajista kuului.


title: Munkers

text: Kitarat valmistettiin pääosin kotimaisista puista, pyökki- ja ruusupuuotelautoja lukuun ottamatta. Virityskoneet tulivat Ruotsista. Munkers sai myös patentin kaulan tukiraudasta vuonna 1951. Gibson oli julkaissut oman tukirautapatenttinsa jo vuonna 1923, mistä Munkersissa oltiin ilmeisen epätietoisia.


title: Munkers

text: 1950-luvulla Munkers-kitaroita vietiin myös ulkomaille, ja uusia vientimaita lisättiin vuosittain. Suurin vientimaa oli Norja.


title: Munkers

text: Yhtiöstä tuli vuonna 1961 Oy Landola Ab. Tähän johti toimitusjohtaja S. Höglundin kuolema lento-onnettomuudessa.


title: Munkers

text: Yksittäisten Munkers-kitaroiden valmistusvuosi voidaan päätellä kitaran valmistussarjanumeron avulla vuosilta 1946-1952. Kitaran iän voi tarkistaa Landolan sivulla olevasta taulukosta.


title: John Laurinaitis

text: John Joseph Laurinaitis (s. 31. heinäkuuta 1965) on WWE Raw’n väliaikainen toimitusjohtaja ja entinen showpainija. Kehässä hänet tunnettiin nimellä Johnny Ace. WWE:ssä hän on toiminut vuodesta 2001, lähinnä kykyjenetsijänä.


title: Fastlife

text: Fastlife on yhdysvaltalaisen Joe Jonasin 21. lokakuuta 2011 ilmestynyt ensimmäinen sooloalbumi. Albumin myyntilukemat olivat pettymys (15. Billboard 200 -listalla) Jonas Brothersin suuren suosion jälkeen. Albumin levy-yhtiö on Hollywood Records. Alun perin Jonasin ajatuksena oli ottaa levylle vaikutteita muun muassa Michael Bublélta, mutta levystä tulikin enemmän elektropop/R’n’B-tyylinen. Albumi on saanut nimensä siitä, että Jonasin elämä oli levyn ilmestymistä edeltävän runsaan vuoden aikana todella nopeatempoista ja hektistä. Albumilta on julkaistu singlet ”See No More” ja ”Just in Love”.


title: Kubenskoje

text: Kubenskoje () on Vienanjoen vesistöön kuuluva säännöstelty järvi Vologdan alueen keskiosassa Venäjällä. Sen pinta-ala on 400 neliökilometriä, keskimääräinen syvyys 2,5 metriä ja suurin syvyys 4,5 metriä.


title: Kubenskoje

text: Järveen laskee noin 30 jokea, joista suurimmat ovat Kubena ja Uftjuga. Valuma-alueen laajuus on 14 500 neliökilometriä. Kubenskojen laskujoki on Suhona, jonka niskalla on säännöstelypato.


title: Kubenskoje

text: Kubenskojejärven kautta kulkee vuonna 1828 rakennettu ja vuonna 1917 uudistettu Volgan–Vienanjoen vesitie. Järveen laskeva Porozovitsajoki ja Vienanjoen kanava yhdistävät sen Volgan vesistöön kuuluvaan Šeksnaan. Suhonajoen niskalla on sulkujärjestelmä. Nykyään vesitietä käytetään Vologdan ja Kirillovin välisenä matkailureittinä.


title: Kubenskoje

text: Järven pohja ja rannat ovat etupäässä kivisiä tai hiekkaisia. Sen pinta-alasta 30 % on vitakasvien, kaislikon ja muun kasvillisuuden peitossa. Kalalajeja ovat nelma, lahna, hauki ja kuha. Järvellä harjoitetaan kalastusta ja se on suosittu retkeilykohde. Kamennyi-saarella on sijainnut vuonna 1260 perustettu Kristuksen kirkastumisen luostari.


title: Kubena

text: Kubena () on Vienanjoen vesistöön kuuluva joki Arkangelin ja Vologdan alueella. Sen pituus on 368 kilometriä ja valuma-alueen laajuus 11 000 neliökilometriä.


title: Kubena

text: Joki saa alkunsa Konošan ylängöltä ja laskee Kubenskojejärveen laajan suistoalueen kautta. Sen sivujokia ovat Katroma, Sit, Kiht, Votša, Pigoma, Jeleba ja Sjamžena. Kubenan varrella sijaitsevat Harovskin kaupunki ja Ustjen piirikeskus.


title: Kubena

text: Kubena on nelman kutujoki. Kauniiden maisemiensa ja suojelualueidensa ansiosta se on suosittu retkeily- ja virkistyskalastuskohde.


title: Rok it

text: Rok it! oli pohjoiskarjalaisille yhtyeille järjestetty kilpailu, jonka takana olivat sanomalehti Karjalainen, K5-kanava, Pilfink Records ja Joensuun Popmuusikot. Siihen on yhdistetty kaksi aiempaa kilpailua, Pilkfinkin Rockbirds-kilpailu ja Karjalaisen, K5:n ja Popmuusikoiden aiemmin järjestämä kilpailu Nykyisin Rokit on Karjalaisen tapahtumasivusto.


title: Rok it

text: Kilpailu järjestettiin 2009 ja 2010. Rok it -kisan 2009 voitti Supersounds-yhtye.


title: Lavastettu hyökkäys

text: Lavastettu hyökkäys tarkoittaa itse tehtyä operaatiota, jonka tekijäksi lavastetaan jokin vihollinen. Kyseessä voi olla aseellinen hyökkäys, terrori-isku, sabotaasi tai salamurha, mutta myös sanallinen hyökkäys. Tarkoituksena voi olla esimerkiksi saada aikaan vihollisuuksia, hankkia oikeutus tai kansan suosio omalle toiminnalle, tai mustamaalata poliittista vastustajaa.


title: Lavastettu hyökkäys

text: Ilmiö tunnetaan myös englanninkielisellä nimellä "false flag" eli kirjaimellisesti "väärä lippu". Nimitys tulee merisodassa käytetystä taktiikasta, jossa hyökkääjä pääsee kohteensa lähelle liputtamalla ystävällismielisen maan lippua. Tunnettu esimerkki väärän lipun käyttämisestä on saksalaisten vuonna 1941 suorittama hyökkäys australialaisen kevytristeilijä HMAS Sydneyn kimppuun.


title: Lavastettu hyökkäys

text: Esimerkki historiallisesta valehyökkäyksestä on Mainilan laukaukset, jonka varjolla Neuvostoliitto aloitti talvisodan vuonna 1939.


title: Lavastettu hyökkäys

text: Mahdolliset false flag -operaatiot ovat suosittu aihe salaliittoteorioissa.


title: Kultainen aasi

text: Kultainen aasi () eli "Muodonmuutoksia" ("Metamorphoses") on Lucius Apuleiuksen kirjoittama latinankielinen romaani. Teoksessa on omaelämäkerrallisia piirteitä, mutta se tunnetaan ennen kaikkea yhteiskunnallisena satiirina.


title: Kultainen aasi

text: Romaanin päähenkilö Lucius on utelias näkemään taikuutta. Sitä kokeillessaan hän muuttuu vahingossa aasiksi, mikä johtaa erilaisiin seikkailuihin. Lopulta Lucius pelastuu saatuaan Isis-jumalattaren ilmestyksen ja hän liittyy tämän kulttiin. Kirjaan sisältyy useita sisäkertomuksia, joista tunnetuin on Apuleiuksen mukaelma Eroksen ja Psykhen tarusta.


title: Kultainen aasi

text: Reetori, kirjailija ja keskiplatonilainen filosofi Apuleius eli ja kirjoitti 100-luvun jälkimmäisellä puoliskolla. "Kultainen aasi" on kirjoitettu aikaisintaan vuonna 166–177 jaa. Näin teos on ensimmäinen täydellisenä säilynyt latinan kielellä kirjoitettu romaani.


title: Kultainen aasi

text: Apuleiuksen "Kultainen aasi" ja Lukianoksen nimiin laitettu mutta todellisuudessa epäperäinen teos "Lukios" eli "Aasi" perustuvat todennäköisesti yhteiseen kreikankieliseen alkutekstiin. Tämä on mahdollisesti Lukios Patraslaisen teos "Metamorfoseis". Apuleiuksen ja Pseudo-Lukianoksen teosten juoni on pääpiirteissään samanlainen, ja yhteisissä kohdissa hyvin samanlainen; "Kultainen aasi" on kuitenkin pidempi ja sisältää kohtauksia, joita Pseudo-Lukianoksen teoksessa ei ole. Merkittävin ero on teosten loppuratkaisuissa.


title: Kultainen aasi

text: Apuleiuksen teoksen alkuperäinen nimi on "Metamorphoses", joka on peräisin mainitusta kreikankielisestä alkutekstistä. Teoksesta käytetään yleensä latinaksi tätä nimeä. Nimen "Kultainen aasi" se on saanut joltain käsikirjoituksen kopioijalta. Sen tunsi jo Augustinus, joka käyttää teoksesta tätä nimeä.


title: Kultainen aasi

text: Teoksen on suomentanut J. A. Hollo vuonna 1957. Sitä ei kuitenkaan pidetä Hollon etevimpiin käännöksiin kuuluvana.


title: Kultainen aasi

text: "Kultainen aasi" kertoo Luciuksen (tai Lukioksen) muuttumisesta aasiksi ja tämän aasina kokemista, näkemistä ja kuulemista seikkailuista. Teos liittää yhteen erilaisia lyhyitä, huvittavia niin kutsuttuja miletoslaisia kertomuksia. Teoksessa on sekä komiikkaa, tragiikkaa että satiiria. Lucius toimii itse kertomuksen kertojaminänä.


title: Kultainen aasi

text: Luku 1. Aristomeneen kertomus. Lucius alkaa kertoa matkastaan Thessaliaan. Matkallaan hän tapaa kaksi miestä, joista toinen, Aristomenes, kertoo siitä, kuinka hän oli tavannut Hypatassa Sokrates-nimisen ystävänsä. Sokrates oli päätynyt Meroe-nimisen noitanaisen majataloon. Naisella oli esimerkiksi kyky muuttaa ihmisiä eläimiksi. Yöllä Meroe oli tullut ja surmannut Sokrateen. Seuraavana aamuna tämä olikin ollut Aristomeneen hämmästykseksi elossa, mutta jälleen kuollut päivällä.


title: Kultainen aasi

text: Luku 2. Milonin talossa. Lucius saapuu Hypataan ja Milonin taloon. Hän tutustuu tämän palvelijattareen nimeltä Fotis ja viettää tämän kanssa lemmenöitä. Hän tapaa myös tätinsä Byrrhainan, joka varoittaa häntä siitä, että Milonin vaimo Pamfile on noita.


title: Kultainen aasi

text: Luku 3. Thelyfronin kertomus. Byrrhaina kutsuu Luciuksen illalliselle. Thelyfron kertoo pidoissa siitä, kuinka hän toimi kerran erään miehen ruumiin vartijana. Noitien tarkoituksena oli ryöstää ruumiilta nenä ja korvat, mutta nämä veivätkin ne vartijana toimineelta mieheltä; tilalle oli laitettu vahasta muovaillut ruumiinosat. Luvun lopussa Lucius surmaa kolme varasta, jotka yrittävät tunkeutua Milonin taloon.


title: Kultainen aasi

text:
Luku 4. Naurun juhla. Lucius pidätetään syytettynä kolmesta murhasta ja viedään oikeuden eteen kaupungin teatterille. Hän pitää puolustuspuheen, mutta kaikki ihmiset vain nauravat. Luciusta aiotaan kiduttaa ennen teloitusta, jotta selviäisi, onko tällä ollut rikostovereita. Kun häntä ensin kuitenkin käsketään paljastamaan teatterille tuodut kolme peitettyä ruumista, käykin ilmi, että ne ovat vain viinileilejä. Koko yleisö repeää nauruun. Käy ilmi, että Luciukselle oli tehty Naurun jumalan juhliin liittynyt kepponen. Fotis paljastaa Luciukselle emäntänsä harjoittaman noituuden, joka oli saattanut myös Luciuksen tämän kepposen uhriksi. Lucius pyytää päästä näkemään sen, kun noituutta harjoitetaan. Fotis lupaa täyttää pyynnön.
Luku 5. Muodonvaihdos. Fotis kertoo Luciukselle, että hänen emäntänsä aikoo muuttaa itsensä linnuksi lentääkseen rakastettunsa luokse. Lucius haluaa nähdä tämän, ja naisen lennettyä pois huuhkajana hän haluaa kokeilla samaa taikaa itseensä. Fotis antaa tälle kuitenkin väärän voidepurkin ja Lucius muuttuukin aasiksi. Ennen kuin hän ehtii tehdä vastataikaa, taloon tunkeutuu joukko rosvoja. Rosvot vievät myös Lucius-aasin mukanaan pannen tämän kantamaan ryöstösaalista. Luciuksen karkausyritykset eivät onnistu. Lopuksi saavutaan rosvojen majapaikkaan.


title: Kultainen aasi

text: Luku 6. Rosvojen luolassa. Lucius-aasi kuvaa rosvojen luolaa ja rosvojen käymiä keskusteluja. Rosvot kertovat toisilleen ryöstöretkistään, joissa osa rosvojoukosta oli saanut eri tavoin surmansa. Luvun lopussa rosvot tuovat taloon eräästä hääjuhlasta lunnasrahojen toivossa ryöstämänsä morsiamen.


title: Kultainen aasi

text: Luku 7. Eros ja Psykhe. Vankina olevaa tyttöä rosvojen luona vartioiva vanha nainen kertoo tälle lohdutukseksi sadun Eroksesta ja Psykhestä. Kertomus on filosofinen allegoria rakkauden ja sielun suhteesta.


title: Kultainen aasi

text: Luku 8. Pelastus ja uusi onnettomuus. Rosvot aikovat surmata aasin. Rosvojen luolaan tulee kuitenkin tytön, Khariteen, sulhanen Tlepolemos, joka teeskentelee haluavansa liittyä rosvojoukkoon. Juotettuaan rosvot humalaan hän ottaa nämä kiinni. Rosvot surmataan, ja tyttö ja Lucius pääsevät vapaaksi. Tyttö lupaa palkita aasin, mutta tämä päätyy kuitenkin erilaisiin raskaisiin ja kurjiin töihin.


title: Kultainen aasi

text: Luku 9. Kertomus kolmesta kuolemasta. Khariteen palvelija kertoo, kuinka tytön kilpakosija Thrasyllos oli saanut Tlepolemoksen surmatuksi. Kharite kostaa puhkaisemalla Thrasylloksen silmät. Tämän jälkeen hän tekee itsemurhan. Myös Thrasyllos surmaa itsensä.


title: Kultainen aasi

text: Luku 10. Muuttomatkalla. Koska Luciuksen omistanut pariskunta oli kuollut, tämä päätyy uusia isäntiä paenneiden palvelijoiden matkaan.


title: Kultainen aasi

text: Luku 11. Pappismiesten parissa. Lucius myydään joukolle pappeina esiintyviä uskonnollisia huijareita ja kerjäläisiä. Niin hän päätyy kantamaan selässään Syyrian jumalattaren (Atargatis) kuvaa. Pappisporukka jää kuitenkin kiinni seksuaalisista rietasteluista. Luvussa kerrotaan myös eräs tarina aviorikoksesta; Giovanni Boccaccio käytti tätä kertomusta myöhemmin "Decameronessaan".


title: Kultainen aasi

text: Luku 12. Myllärin talossa. Pappien jäätyä kiinni Lucius huutokaupataan myllärin taloon. Perhekunta tuhoutuu aviorikokseen. Samassa yhteydessä kerrotaan lisää tarinoita muista aviorikoksista; näihin lukeutuu myös toinen Boccaccion hyödyntämä tarina.


title: Kultainen aasi

text: Luku 13. Puutarhurin ja roomalaisen sotilaan seurassa. Seuraavaksi Luciuksen huutaa köyhä puutarhuri. Tämä tarjoaa yösijan miehelle, joka lupaa antaa korvaukseksi tuotteitaan. Miehen talossa tapahtuu erilaisia kauhistuttavia enteitä, kuten kanan munima elävä poikanen ja koiran suusta hyppäävä sammakko. Pian miehen kolme poika kuolevatkin naapuririidan seurauksena.


title: Kultainen aasi

text: Paluumatkalla Luciuksen isäntä joutuu puolestaan sanaharkkaan erään roomalaisen sotilaan kanssa. Sotilas haluaisi viedä aasin. Tappelussa isäntä lopulta pieksee sotilaan. Tämän jälkeen isäntä piiloutuu erään tuttavansa taloon. Aasi tulee kuitenkin paljastaneeksi isäntänsä sijainnin. Tämä vangitaan ja aasi päätyy sotilaalle ja edelleen erään raatiherran taloon.


title: Kultainen aasi

text: Luku 14. Raatiherran talossa. Lucius kuulee kerrottavan kammottavasta rikoksesta. Miehellä oli poika, jonka äitipuoli oli rakastunut poikaan. Koska poika ei vastannut rakkauteen, äitipuoli suunnitteli myrkyttävänsä tämän. Myrkky päätyy kuitenkin naisen omalle nuoremmalle pojalle. Kun mies palaa kotiin, nainen sanoo, että poika oli kuollut tämän ”veljen myrkystä”. Poikapuoli oli muka rakastunut äitipuoleensa, ja kostoksi surmannut velipuolensa.


title: Kultainen aasi

text: Mies kehottaa toisia raadin jäseniä tuomitsemaan poikansa kuolemaan tästä rikoksesta. Oikeudenkäynnissä vanha lääkäri todistaa, että äitipuolen orja oli ostanut häneltä myrkkyä. Hän kuitenkin sanoo myyneensä myrkyn sijasta unilääkettä. Kaikki rientävät nuorukaisen hautakammiolle, jossa tämä herää juuri henkiin.


title: Kultainen aasi

text: Luku 15. Valmennettavana. Luciuksen vienyt sotilas joutuu lähtemään Roomaan ja myy tämän kahdelle veljekselle, joista toinen on leipuri ja toinen kokki. Aasi alkaa näpistellä näiltä herkkuruokia. Veljekset syyttelevät ensin toisiaan ruoan katoamisesta, mutta saavat sitten aasin kiinni itse teosta. Ihmisten ruokaa syövästä aasista tulee kuuluisuus, ja tätä opetetaan myös viestimään päätä nostamalla ja silmää iskemällä. Luciukseen rakastuu myös varakas nainen, joka haluaa viettää tämän kanssa lemmenöitä.


title: Kultainen aasi

text: Lopulta aasi päätyy amfiteatterille. Siellä hänen on tarkoitus olla erään tuomitun naisen kanssa, ennen kuin tämä annettaisiin eläinten raadeltavaksi. Nainen oli tuomittu surmattavaksi, koska hän oli murhannut miehensä sisaren, jota oli luullut miehensä rakastajattareksi, sekä miehensä, tyttärensä ja myrkkyä toimittaneen lääkärin vaimoineen.


title: Kultainen aasi

text:
Luku 16. Juhla amfiteatterissa. Lucius kertoo juhlamenoista amfiteatterilla: ensin nähdään tanssiesityksiä ja tämän jälkeen esitys Pariksen tuomiosta. Viimeksi mainittu johtaa Luciuksen käsittelemään tuomarien langettamia virheellisiä tuomioita ja filosofiaakin. Lopuksi Lucius karkaa teatterilta, koska pelkää kuolevansa itsekin eläinten raadellessa kuolemaantuomittua naista. Hän päätyy meren rannalle Kenkhreaihin.
Luku 17. Isis-jumalatar ilmestyy. Täysikuun noustessa merestä Lucius päätyy rukoilemaan jumalatarta, vaikka ei tiedä, millä nimellä – Demeter, Afrodite, Artemis, Persefone tai joku muu – tätä tulisi rukoilla. Hän rukoilee, että jumalatar palauttaisi hänet jälleen ihmiseksi tai antaisi edes kuolla. Lucius nukahtaa; unessa hänelle ilmestyy jumalatar, joka ilmaisee olevansa Isis. Tämä lupaa palauttaa Luciksen ihmiseksi, ja kertoo myös, millä tavalla se tulisi tapahtumaan seuraavan päivän tälle jumalattarelle omistetuissa juhlissa.


title: Kultainen aasi

text: Luku 18. Jälleen ihmisenä. Seuraavana päivänä kaikki käy, niin kuin Isis oli ennustanut. Jumalattaren pyhissä menoissa on kulkue, jossa ylipapilla on kädessään helistin ja ruusuista tehty seppele. Lucius menee ja syö tämän seppeleen väkijoukon antaessa hänelle tietä. Näin aasi muuttuu jälleen ihmiseksi juhlaväen hämmästellessä ja pappien ylistäessä jumalatarta.


title: Kultainen aasi

text: Ylipappi pyytää Luciusta liittymään Isiksen pappien pyhään veljeskuntaan. Lucius harkitsee tätä, sillä se vaatisi sitoutumista uskonnon vaatimuksiin, papillista pidättyvyyttä ja harkittua elämäntapaa. Lucius saa kuitenkin useita hyviä ennusmerkkejä, kuten esimerkiksi palvelijansa ja entisen hevosensa takaisin. Lopulta Lucius ottaa pappisvihkimyksen. Lopuksi hän matkustaa jumalattaren kehotuksesta Roomaan.


title: Kultainen aasi

text: Luku 19. Roomassa. Osiris. Roomassa Isis kehottaa Luciusta valmistautumaan uuteen vihkimykseen; hänen tulisi vihkiytyä myös Osiriksen mysteereihin. Tämän jälkeen Lucius saa vielä kolmannenkin vihkimyksen, ja pääsee näin kokemaan kolmesti sen, mikä muille suodaan yleensä vain kerran. Lopuksi Osiriskin ilmestyy Luciukselle, sanoen, että hänestä tulisi kuuluisa asianajaja sekä pastoforien veljeskunnan ja temppelineuvoston jäsen.


title: Nokia E73

text: Nokia E73 (tunnettu myös nimellä Nokia E73 Mode) on matkapuhelinvalmistaja Nokian valmistama kesäkuussa 2010 julkaistu QWERTY-näppäimistöllä varustettu älypuhelin, joka on suunnattu Pohjois-Amerikan markkinoille.


title: Amnesty Internationalin historia

text: Amnesty Internationalin historia alkaa 1960-luvun alusta, jolloin lontoolainen asianajaja Peter Benenson ryhtyi perustamaan järjestöä ihmisoikeusrikkomuksien estämiseksi. Amnesty International on historiansa aikana onnistunut vapauttamaan tuhansia poliittisia vankeja ja vaikuttamaan maailman ihmisoikeustilanteeseen.


title: Amnesty Internationalin historia

text: Amnesty perustettiin pian Peter Benensonin sanomalehtiartikkelin "The Forgotten Prisoners" jälkeen. Amnestylla oli ensimmäisenä vuotenaan 70 paikallisjärjestöä ja seuraavana vuonna niitä oli jo 350. Amnesty on jäsenmäärältään maailman suurin ihmisoikeusjärjestö, jolla on nykyisin yli kolme miljoonaa tukijaa yli 150 maassa ympäri maailmaa. Suurimmat kasvut jäsenmäärässä ovat tapahtuneet tunnettujen muusikoiden (muun muassa Bruce Springsteen) 1980-luvulla järjestämän "Ihmisoikeudet nyt!" -hyväntekeväisyyskiertueen aikana ja 2000-luvulla terrorisminvastaisen sodan jälkeen paljastuneiden länsimaiden kidutusskandaalien jälkeen.


title: Amnesty Internationalin historia

text: Toisen maailmansodan raakuuksien jälkeen ihmiset ympäri maailman halusivat estää vastaavat teot tulevaisuudessa. Moni asetti toiveensa paremmasta tulevaisuudesta Yhdistyneisiin Kansakuntiin, joka julkaisi vuonna 1948 Ihmisoikeuksien yleismaailmallinen julistuksen. 1950-luvulla YK:n toiminta kuitenkin muuttui kylmän sodan takia enemmän idän ja lännen vastakkainasetteluksi, ja ihmisoikeuksien merkitys kokouksissa heikkeni.


title: Amnesty Internationalin historia

text: 1960-luvulla lontoolainen asianajaja Peter Benenson päätti perustaa järjestön ajamaan ihmisoikeuksia. Ajatuksen Amnestyn perustamisesta hän sai luettuaan uutisen portugalilaisopiskelijoista, jotka oli tuomittu vankilaan heidän juotuaan maljan vapaudelle. Uutisesta vihastuneena hän päätti kirjoittaa ihmisoikeuksista lehtiartikkelin, jolle hän antoi nimen "The Forgotten Prisoners" (). Benenson näytti artikkeliaan ystävälleen Louis Blom-Cooperille, joka suositteli artikkelin lähettämistä liberaalina tunnetulle Observer-lehdelle, joka julkaisi sen 28. toukokuuta 1961. Artikkelissa Benenson kirjoitti, että ihmisoikeusrikkomukset voitaisiin estää, jos ihmiset toimisivat yhdessä niitä vastaan. Artikkeli levisi nopeasti ympäri maailmaa, ja Amnesty perustettiin epävirallisesti jo pari päivää artikkelin alkuperäisen julkaisun jälkeen. Järjestön ensimmäinen kansainvälinen kokous pidettiin jo heinäkuussa, ja siihen osallistui edustajia Belgiasta, Britanniasta, Ranskasta, Länsi-Saksasta, Irlannista, Sveitsistä ja Yhdysvalloista. Ensimmäinen Amnestyn kynttilä, josta tuli myöhemmin koko järjestön tunnus, sytytettiin Ihmisoikeuksien päivänä 10. marraskuuta St Martin-in-the-Fields -kirkolla Lontoossa. Kun Berliinin muurin rakennustyöt aloitettiin myöhemmin samana vuonna, Amnestylla oli jo useita paikallisosastoja ympäri Länsi-Eurooppaa. Amnestyn ensimmäinen ihmisoikeustarkkailutehtävä alkoi tammikuussa 1962 Ghanassa. Myöhemmin samana vuonna Amnesty laajensi toimintaansa myös Tšekkoslovakiaan, Portugaliin ja Itä-Saksaan.


title: Amnesty Internationalin historia

text:
Amnestya pidettiin alkuaikoina lähinnä ohimenevänä hullutuksena. Amnestyn toiminta perustui tuolloin pitkälti Amnestyn jäsenten lyhyessä ajassa lähettämiin kirjeisiin, postikortteihin ja sähkeisiin, joissa vaadittiin tietyn poliittisen vangin vapauttamista. Toimintatapaa pidettiin vielä tuolloin järjettömänä.
Koska Britannia piti Amnestya poliittisena järjestönä, joka ei saa kerätä lahjoitusvaroja verovapaasti, Amnesty päätti perustaa vuonna 1962 itsenäisen Prisoner of Conscience Fund -hyväntekeväisyysjärjestön tukemaan taloudellisesti mielipidevankeja ja heidän perheitään. Benenson itse halusi pitää Amnestyn ehdottomasti erillään politiikasta, ja siksi hän antoi paikallisosastoille ohjeeksi ”adoptoida” kolme mielipidevankia: yhden lännestä, yhden Neuvostoliitosta ja yhden kehitysmaista. Vaikka paikallisosastot olivat aluksi pieniä, muutaman kymmenen ihmisten kokouksia seurakuntasaleissa ja kodeissa, niiden toiminta oli hyvin innostunutta: adoptoituaan oman mielipidevangin paikallisosastojen jäsenet ryhtyivät laatimaan tämän vapautusta vaativia kirjeitä, jotka lähetettiin vangitsijamaan hallitukselle. Vuoden 1962 loppuun mennessä Amnestyn 70 paikallisosastoa oli adoptoinut 210 vankia: seuraavana vuonna adoptoituja vankeja oli jo 770 (näistä 140 vapautettu) ja paikallisosastoja 350. Vuonna 1963 Amnesty perusti ensimmäisen virallisen päämajan Lontooseen. Seuraavana vuonna Peter Benenson nimitettiin järjestön puheenjohtajaksi. Elokuussa YK antoi Amnestylle konsulttistatuksen (). 1965 Amnesty raportoi vankien huonosta terveydentilasta Portugalissa, Etelä-Afrikassa ja Romaniassa. Tämän jälkeen Amnesty lobbasi Yhdistyneissä kansakunnissa rauhanajan kuolemantuomion kieltämisen puolesta. Samana vuonna Amnesty aloitti myös "Postcards for Prisoners" () -nimisen ohjelman, jossa järjestön jäsenet lähettivät mielipidevangeille postikortteja vankiloihin.


title: Amnesty Internationalin historia

text: Yksi Amnestyn alkuaikojen merkittävimmistä toimista oli neuvostoliittolaisessa mielisairaalassa mielipidevankina pidetyn Vladimir Bukovskin vapauttaminen. Amnestyn edustaja pääsi ennen vapautusta tapaamaan Bukovskia vangittuna pitäneen mielisairaalan johtajaa. Amnestyn edustaja kysyi Bukovskista tietoa yllättyneeltä johtajalta, joka joutui hätävalheena väittämään, että tämä oli jo vapautettu. Hätävalheensa takia Bukovski jouduttiin vapauttamaan kymmenen päivän kuluttua. Amnestyn kyky hankkia tietoa vankien oloista yllätti viranomaiset täysin. Bukovskin vapautuksen jälkeen Amnestyn maine kasvoi, ja se sai jalansijaa Neuvostoliitossa.


title: Amnesty Internationalin historia

text: Apartheidin otteen tiukennettua Etelä-Afrikassa Amnesty joutui vaikean kysymyksen eteen: Voiko Amnesty tukea väkivaltaista toimintaa ihmisoikeusrikkomuksia vastaan. Vapaustaistelija Nelson Mandelan ilmoitettua tukevansa väkivaltaista kansannousua Amnesty ajautui sisäiseen kiistaan siitä, tulisiko Mandelan ilmoitusta tukea. Länsimaista Iso-Britannia ja Yhdysvallat vastustivat Mandelan adoptoimista, mutta Ruotsi ja Alankomaat kannustivat Amnestya siihen. Mandelaa ei lopulta adoptoitu Amnestyn sisäisen äänestyksen päätyttyä niukasti adoptoimisen vastustamisen puolelle.


title: Amnesty Internationalin historia

text: Toinen merkittävä kysymys oli se, tulisiko Amnestyn kieltäytyä ottamasta rahallista tukea ystävällisiltä valtioilta. Muiden tietämättä Benensson oli jo aikaisemmin ottanut tukea Britannialta järjestön Rodoksen-toimintaa varten. Kun Ruotsin Amnesty kuitenkin paljasti Britannian osallistuneen ihmisten kidutukseen Adenissa, Benenson tajusi tehneensä vakavan virheen. Tämän jälkeen Benensonin ja Britannian välit mutkistuivat ja Benenson alkoi jopa epäillä, että Britannian hallitus pyrki kaappaamaan Amnestyn itselleen. Tämän takia Amnesty harkitsi jopa koko organisaationsa siirtämistä pois Britanniasta. Britannian tuen vuodettua julkisuuteen Benenson joutui eroamaan virastaan Amnestyn kansliapäällikkönä vuonna 1966. Hänen tilalleen nimitettiin Eric Baker. Ennalsin nimityksen jälkeen Amnesty siirtyi isompiin toimitiloihin, jossa toimi noin 50 työntekijää.


title: Amnesty Internationalin historia

text: Marraskuussa 1968 Amnesty järjesti ensimmäisen "Prisoner of Conscience" -teemaviikon. Seuraavana vuonna myös UNESCO myönsi Amnestylle konsulttistatuksen. Samalla Amnesty saavutti jälleen yhden merkittävän virstanpylvään: järjestö oli tuohon mennessä onnistunut vapauttamaan yli 2 000 poliittista vankia. 1970-luvulle tultaessa mielipidevankeja vapautettiin yhä enemmän ja enemmän ja Amnesty oli osoittanut maailmalle, että mielipidevankien asemaan pystyttiin vaikuttamaan. Amnestyn 10-vuotisjuhlat 1971 keräsivät laajaa kansainvälistä mediahuomiota, ja saman vuoden aikana Amnesty onnistui vapauttamaan yli 700 uutta poliittista vankia.


title: Amnesty Internationalin historia

text: Amnesty aloitti 1972 ensimmäisen kansainvälisen kampanjansa, jossa se vaati kidutuksen kieltämistä kaikkialla maailmassa. Lokakuussa 1973 ihmisoikeustaistelu koki kuitenkin suuren takaiskun, kun Chilessä nousi CIA:n tuella valtaan diktaattori Augusto Pinochet. Oikeistolaista politiikkaa tukenut Pinochet ryhtyi kokoamaan vasemmistolaisia Chilen kansallisstadionille, josta tehtiin valtava pidätyskeskus. Amnesty pyrki vastaamaan Chilen toimiin nopeasti, ja se saikin lähetettyä maahan jo kuukautta myöhemmin tutkijan, jonka raportti tilanteesta valmistui joulukuussa. Raportti paljasti Chilen karun tilanteen: hallitus kidutti, raiskasi ja teloitti järjestelmällisesti Pinochetin vastustajia. 1970-luvun puoleenväliin mennessä lähes kaikissa Etelä-Amerikan maissa oli Yhdysvaltain tukema sotilasdiktatuuri. Koska mielipidevankien pitäminen oli diktaattoreille vaikeaa, useat heidän vastustajansa yksinkertaisesti ”katosivat”. Tämän seurauksena Amnesty aloitti massiivisen valokuvakampanjan, jossa se kirjasi ylös kadonneita henkilöitä ja levitti näiden kuvia länsimaissa. Pian Amnesty oppi, että kadonneiden puolesta tulisi toimia vuorokauden sisällä katoamisesta, tai kadonnut katoaisi lopullisesti. Nopean toiminnan luomiseksi perustettiin yhä käytössä oleva pikavetoomusverkosto, jossa Amnesty pyrkii mahdollisimman nopeasti ilmoittamaan kadonneista ihmisistä paikallisosastoille ympäri maailmaa. Paikallisosastoissa toimineet taas pyrkivät mahdollisimman nopeasti vaatimaan kadonneiden vapauttamista sotilashallituksilta. Pikavetoomusverkoston perustamisen jälkeen sotilashallitukset ryhtyivät painostamaan maissa toimineita Amnestyn tutkijoita poistumaan maasta. Vuonna 1979 Amnesty julkaisi 2 665 nimeä sisältäneen listan Argentiinassa kadonneista toisinajattelijoista.


title: Amnesty Internationalin historia

text: Augusto Pinochetin matkustettua lääketieteelliseen hoitoon Britanniaan espanjalainen tuomari Baltasar Garzón antoi hänestä kansainvälisen pidätysmääräyksen. Pinochet asetettiin kotiarestiin, ja Amnesty pakotti yhdessä muiden ihmisoikeusjärjestöjen kanssa Britannian parlamentin käsittelemään tämän luovutuksen oikeudenkäyntiä varten Espanjaan. Parlamentin ylähuone hylkäsi Pinochetin valtiopäämiehen juridisen koskemattomuuden murhasyytteitä lukuun ottamatta ja hänet luovutettiin Espanjaan. Tämän jälkeen Pinochetin lakimiehet kuitenkin vetosivat päämiehensä terveydentilaan ja Britannian sisäministeri Jack Straw esti tämän luovutuksen. Pinochet lähti Britanniasta pyörätuolissa, mutta tultuaan ulos lentokoneesta Chilessä hän ryhtyi taas kävelemään. Straw itse on myöhemmin sanonut olleensa vihainen siitä, että Pinochet onnistui valehtelemaan lääkäreille terveydentilastaan.


title: Amnesty Internationalin historia

text: Vuonna 1974 Amnestyssa pitkään toiminut Seán MacBride palkittiin Nobelin rauhanpalkinnolla työstään ihmisoikeuksien hyväksi. Amnestylle Nobelin rauhanpalkinto myönnettiin kolme vuotta myöhemmin työstä kidutuksen estämiseksi. Yhdistyneet kansakunnat hyväksyi vuonna 1975 yksimielisesti kidutuksenvastaisen julkilausuman. Saman vuoden loppuun mennessä Amnestylla oli 1 592 paikallisjärjestöä 33 maassa ja yli 70 000 jäsentä 65 eri maassa. Vuonna 1978 YK palkitsi Amnestyn ”merkittävästä työstä ihmisoikeuksien hyväksi”.


title: Amnesty Internationalin historia

text:
Vuonna 1977 Yhdysvaltain presidentiksi nousi demokraattien Jimmy Carter. Carter lupasi virkaanastujaispuheessaan, että Yhdysvallat pyrkii parhaansa mukaan auttamaan ihmisoikeusrikkomusten uhreja. Yhdysvaltain mukaantuleminen ihmisoikeustaisteluun oli Amnestyn kannalta haastavaa. Ihmisoikeudet tulivat näin osaksi valtavirtaa, eikä Amnesty vaikuttanut niin radikaalilta kuin aikaisemmin. Amnestyssa pelättiin, että sanaa ”ihmisoikeudet” tultaisiin kaappaamaan poliittiseen käyttöön. Mikäli Amnesty olisi ryhtynyt tekemään enemmän yhteistyötä Yhdysvaltojen kanssa, sen asema puolueettomana järjestönä olisi horjunut erityisesti Neuvostoliitossa. Lisäksi yhdysvaltalaiset virkamiehet siteerasivat Amnestyn raportteja hyvin valikoivasti. Hallituksen virkamiehet nostivat usein esille Yhdysvalloille vihamielisten valtioiden ihmisoikeusrikkomuksia, mutta eivät puhuneet mitään Yhdysvaltain omien liittolaisten rikkomuksista.
Amnesty aloitti 1970-luvulla valtavan rahankeräyskampanjan. Kampanja alkoi Salaisen poliisin pallit -nimisellä koomikkojen showkiertueella, jossa esiintyi useita tunnettuja julkimoita, muun muassa koomikot John Cleese ja Rowan Atkinson. 1980-luvulla Sting ja Bruce Springsteen ryhtyivät toimimaan näkyvästi Amnestyn hyväksi, ja he järjestivät yhdessä Peter Gabrielin ja Tracy Chapmanin kanssa 15 maata käsittäneen Ihmisoikeudet nyt! -kiertueen. Kiertue soitti muun muassa Intiassa ja Zimbabwessa, joissa ihmisoikeudet olivat vielä tuntematon asia, ja toivat Amnestyn paikallisten tietouteen. Kiertue oli Amnestylle valtava menestys, ja samalla he saivat levitettyä tietoa paikallisista ihmisoikeusjärjestöistä: esimerkiksi Argentiinassa lavalla käveli esitysten aikana kadonneiden äidit -järjestön naisia, jotka kantoivat mukanaan kadonneiden lastensa kuvia. Kiertueen aikana Amnestyn jäsenmäärä kolminkertaistui ja sen asema vahvistui entisestään. Vuonna 1986 Yhdysvalloissa aloitettiin toinen laaja musiikkikiertue Amnestyn hyväksi, johon osallistuivat muun muassa U2, Sting, Peter Gabriel, Bryan Adams, Lou Reed ja Neville Brothers.


title: Amnesty Internationalin historia

text: Amnestyn pääsihteeriksi valittiin 1980 ruotsalainen Thomas Hammarberg. Seuraavana vuonna Amnesty järjesti 20-vuotisjuhlansa kunniaksi kynttiläseremonian Lontoossa. Vuonna 1982 Amnesty alkoi keräämään nimiä kaikkien maailman poliittisten vankien vapauttamista vaativaan adressiin. Adressin allekirjoitti yli miljoona ihmistä ennen kuin se luovutettiin Yhdistyneille kansakunnille seuraavana vuonna. Samana vuonna Amnesty julkaisi erikoisraportin, jossa käsiteltiin eri maiden hallitusten suorittamia poliittisia murhia. Järjestö aloitti 1984 toisen kidutuksenvastaisen kampanjansa. Seuraavana vuonna Amnesty julkaisi ensimmäisen ihmisoikeuksia käsitelleen koulutuspaketin, "Teaching and Learning about Human Rights". Myöhemmin samana vuonna järjestetyssä kokouksessaan Helsingissä Amnesty päätti alkaa vaatia myös työpaikkoja pakolaisille. Vuoden loppuun mennessä Amnestylla oli maailmanlaajuisesti yli 500 000 jäsentä tai tukijaa.


title: Amnesty Internationalin historia

text: Vuonna 1987 Amnesty julkaisi raportin, jonka mukaan Yhdysvalloissa kuolemanrangaistus rikkoi kansainvälisiä sopimuksia ja perustui mielivaltaisesti ennakkoasenteisiin erityisesti tummaihoisia kohtaan. Kaksi vuotta myöhemmin Amnesty julkaisi "When the State Kills" () -nimisen poliittisen agendan, jossa kritisoitiin vahvasti kuolemanrangaistuksen käyttöä.


title: Amnesty Internationalin historia

text: 1990-luvulla Amnesty kampanjoi voimakkaasti Nigeriassa vangitun entisen sotilaspresidentti Olusegun Obasanjon puolesta. Valtaan noussut kenraali Sani Abacha oli vanginnut Obasanjon tämän esitettyä sotilasjunttaa kritisoineita mielipiteitä. Useat länsimaiden valtionpäämiehet, mukaan lukien muun muassa Britannian pääministeri Margaret Thatcher, vetosivat Abachaan, jotta tämä vapauttaisi Obasanjon. Kolme päivää Abachan kuoleman jälkeen valtaan noussut kenraali Abdulsalami Abubakar vapautti Obasanjon vankilasta. Pian vapautuksensa jälkeen Obasanjo vieraili Amnestyn päämajassa Lontoossa, jossa hän esitteli kiitoksensa järjestön tuesta hänen vapauttamiseksi. Myöhemmin ystävälleen Jonathan Powerille antamassaan haastattelussa Obasanjo sanoi, että Amnestyn painostus paikallisia poliitikkoja kohtaan on henkisesti erityisen tärkeää sellaisille vangeille, joita ei tunneta laajalti.


title: Amnesty Internationalin historia

text: Kylmän sodan lopussa ja sen päätyttyä Amnestyn toiminta on hankaloitunut huomattavasti. Esimerkiksi Irakissa Amnesty ei pystynyt Saddam Husseinin valtakaudella julkaisemaan teloitettujen aktivistien nimiä, koska se olisi asettanut heidän sukulaisensa riskialttiiksi. Vaikka Amnesty julkaisi useita raportteja Irakin hälyttävästä ihmisoikeustilanteesta, länsimaat eivät olleet halukkaita puuttumaan asiaan. Tilanne kuitenkin muuttui radikaalisti, kun Irak valtasi Kuwaitin itselleen. Kuwaitin valtauksen jälkeen Amnesty julkaisi kuwaitilaisen sairaanhoitajan haastattelun, jossa tämä kertoi irakilaisten sotilaiden tappaneen satoja vastasyntyneitä lapsia kuwaitilaisessa sairaalassa. Haastateltu sairaanhoitaja paljastui myöhemmin Human Rights Watch -järjestön tutkimuksissa Yhdysvaltain Kuwaitin-suurlähettilään tyttäreksi, joka oli liioitellut tarinaansa selvästi. Amnesty reagoi tapaukseen hitaasti ja Yhdysvaltain hallitus onnistui käyttämään todistajaa tekosyynä hyökkäykselle Irakia vastaan.


title: Amnesty Internationalin historia

text: Ennen Persianlahden sotaa Yhdysvaltain presidentti George Bush vanhempi siteerasi ahkerasti Amnestyn Irakia koskeneita ihmisoikeusraportteja. Samaan aikaan Yhdysvallat ei kuitenkaan reagoinut mitenkään Amnestyn kritiikkiin CIA:n Guatemalassa harjoittamaa kidutusta kohtaan. Tästä suivaantuneena Amnesty lähetti lopulta edustajansa pyytämään Yhdysvaltain hallitusta lopettamaan Amnestyn raporttien siteeraamisen. Pyynnön seurauksena Yhdysvallat siirtyi käyttämään lähinnä ulkoministeriön omia raportteja.


title: Amnesty Internationalin historia

text: Guatemalan ihmisoikeustilanne oli 1970- ja 1980-lukujen aikana yksi maailman heikoimmista. Guatemala oli 1950-luvulle asti tyypillinen banaanivaltio ja sen talous oli pitkälti yhdysvaltalaisen United Fruit Companyn hallinnassa. Vapailla vaaleilla valittu vasemmistolainen presidentti Jacobo Arbenz Guzmán halusi häätää United Fruit Companyn Guatemalasta ja palauttaa banaaniviljelmät takaisin paikallisille asukkaille. Arbenzin toiminta herätti Yhdysvaltain hallinnon huomion, minkä seurauksena Yhdysvaltain tuolloinen presidentti Dwight D. Eisenhower antoi CIA:lle tehtäväksi syrjäyttää Guatemalan hallituksen. Arbenz syrjäytettiin presidentin paikalta vuonna 1954 ja tilalle nousi sotilasdiktaattori Carlos Castillo Armas, jota seurasi useita muita diktaattoreita. Diktatuurista huolimatta Guatemalan poliittinen tilanne oli melko vakaa aina vuoteen 1960 asti, jolloin ryhmä armeijan upseereita yritti sotilasvallankaappausta. Vaikka vallankaappaus epäonnistui, aloitti se sissiryhmien välisen sodankäynnin sotilashallitusta vastaan. Seuraavien vuosien aikana sissiryhmät ryhtyivät järjestäytymään, mikä alkoi huolestuttamaan Guatemalan sotilashallitusta. Vuonna 1966 Guatemala ryhtyi Yhdysvaltain ideoimana organisoimaan puolisotilaallisia siviilijoukkoja, kuolemanpartioiden edeltäjiä, joiden tehtävänä oli estää sissijoukkojen toiminta. Sissitoimintaa ei kuitenkaan saatu loppumaan, vaan vuoteen 1981 mennessä Guatemalassa toimi jo neljä merkittävää sissiryhmittymää.


title: Amnesty Internationalin historia

text: Amnestyn pääsihteeri Thomas Hammarberg kutsui vuonna 1981 antamassaan haastattelussa Guatemalaa Amnestyn sen hetken tärkeimmäksi kohdemaaksi. Amnesty tutki erityisesti Guatemalassa tapahtuneita poliittisia pidätyksiä ja murhia sekä valtion virallisten joukkojen käyttämistä epävirallisissa operaatioissa. Kenraali Fernando Romeo Lucas Garcían noustua valtaan virallinen sotilashallitus vangitsi ilman pidätysmääräystä, kidutti ja teloitti vuonna 1978 tuhansia toisinajattelijoita. Hyvin harva vangituista toisinajattelijoista selvisi hengissä. Yleisin kohtalo vangituilla oli kuolla kidutuksen jälkeen tukehduttamalla tai pianolangalla kuristamalla, minkä jälkeen ruumiit haudattiin salaisiin joukkohautoihin. Helmikuussa 1981 Amnesty julkaisi yhden sen historian suorasanaisimmista raporteista, jossa poliittiset murhat tuomittiin yksiselitteisesti Guatemalan sotilashallituksen määräämiksi. Amnesty oli koonnut raportin sisällön pääasiassa ulkopuolisilta organisaatioilta, kuten paikallisilta ammattiliitoilta ja kirkoilta, saamastaan valtavasta määrästä tietoa Guatemalan ihmisoikeusrikkomuksista. Amnesty vahvisti tiedot toimintaperiaatteidensa mukaisesti usealta eri taholta ennen niiden uskomista. Lisäksi Amnesty sai paljon tietoa Yhdysvaltain viranomaisten kautta: vuonna 1979 Amnesty pääsi informaationvapauslain nojalla tutkimaan Yhdysvaltain hallinnon Guatemalaa koskevia raportteja. Tätä kautta Amnesty sai haltuunsa vuodelta 1974 peräisin olleen dokumentin, josta kuvaili "Centro Regional de Telecomunicaciones" -nimistä virastoa Guatemalan tärkeimmäksi presidenttitason tiedustelupalveluksi. Amnesty oli saanut omien tutkimustensa kautta selville, että virastoa johti majuri Hecht Montsalván, joka oli myös Guatemalan sotilastiedustelun johtaja. Amnestyn tutkimusten mukaan viraston päämaja sijaitsi Kansallispalatsin (presidentin asuinpaikka) siipirakennuksessa. Varmistus tälle saatiin myöhemmin, kun Guatemalan lehdistötiedotuksen päällikkö vahingossa vahvisti epäilyn todeksi. Amnestyn raportin, jota tukivat muun muassa useat Guatemalasta Costa Ricaan paenneet ihmiset sekä kenraali Lucasin entinen varapresidentti Francisco Villagrán Kramer, mukaan kaikki toisinajattelijoiden salamurhat hyväksyttiin ennen täytäntöönpanoa kokouksissa, joista sotilashallituksen ylin johto oli täysin tietoinen. Tätä vahvisti erityisesti se, että varapresidenttinä ollessaan korkea-arvoiset upseerit kertoivat Kramerille usein tämän tuttavien joutuessa teloituslistalle. Tällöin Kramer pystyi estämään tuttaviensa teloituksen kertomalla asiasta joko Montsalvánille, armeijan komentajalle tai sisäministerille, jolloin teloitus estettiin. Kramerin mukaan myös useat muut korkea-arvoiset virkamiehet tekivät samoin ja jopa diktaattori Lucasin tiedettiin henkilökohtaisesti käskeneen erästä ystäväänsä poistumaan maasta ennen murhaajia.


title: Amnesty Internationalin historia

text: Amnestyn painostuksen vaikutukset Guatemalan ihmisoikeustilanteeseen ovat melko ristiriitaisia. Amnestyn lähettäessä ensimmäisen tutkimusryhmänsä Guatemalaan vuonna 1979 Guatemalan ihmisoikeustilanne heikkeni hetkellisesti, kun poliittisten murhien määrä lisääntyi alueella huomattavasti. Pitkällä tähtäimellä Amnestyn toiminta kuitenkin edisti Guatemalan ihmisoikeustilannetta huomattavasti. Amnesty levitti länsimaissa tehokkaasti tietoa Guatemalan sotilashallituksen tekemistä ihmisoikeusrikkomuksista, mikä heikensi Guatemalan taloustilannetta selvästi. Amnestyn tiedotuskampanjan ansiosta useat länsimaiset ammattiliitot, seurakunnat ja muut ryhmät järjestivät suuren boikotin virvoitusjuomayhtiö Coca-Colaa vastaan, jolla oli Guatemalan hallituksen omistama tehdas Guatemalassa. Painostuksen alla Coca-Cola sulki tehtaansa ja useat muut yritykset, erityisesti pankit, seurasivat pian perässä.